juuli | 2018 | Teatritasku\n28. juuli 2018 Margus Mikomägi\t1 kommentaar\nPiret helistab, ta ütleb oma perekonnanime ka, aga see läheb esimese hooga mul meelest mööda. Ta räägib, et Hardi Volmer teeb Võrumaal filmi „Johannes Pääsukese tegelik elu” lisavõtteid ja tahab mind sinna mängima. Ärarääkija võluvitsaks on, et saan mängida kuulsate Ott Sepa ja Märt Avandiga. Mul on parajasti see koht peas, kus pean mõtlema, kust suveteatri nägemiseks bensiini, kava ja kohvi ostmiseks raha saada – muidugi võtan pakkumise vastu. Sean tingimuseks, et tulen siis, kui ei pea mängima purjus vanameest. Kuna ei pea, siis ütlen, et teen endale reede vabaks.\nLõpmatusse kulgev võttepäev\nSee, et film peenike värk on, tean juba ammu. Ja nii venibki reedene võttele jõudmine mind ärevaks tegemata. Väljasõit Raplast kell pool 12 lükkub kella poole kolme juurde. Õhus on äikest ja filmigrupp ennast selle järgi sätib. Loe edasi Kuidas ma Hardi Volmeri filmis setut mängisin →\nLavastus ühendas me suured märgid: laulukoorid, puhkpilli- ja rahvapilliorkestrid, rahvatantsurühmad ja kirjanduskangelased, kes samuti on olnud me muutlikus, et mitte öelda kaduvas olnus märgilised väärtuste kandjad. Toots ja Teele, Kalevipoeg ja Linda, Vargamäe Pearu ja Kõrboja Anna, Juss ja Mari. „Ega me seda kuidagi ei püüdnudki sõnastada, et mis see täpsemalt vormiliselt on. Palusime vaid armastada inimestel seda, mida nad teevad. Aga nad vist juba armastasid.”, ütles Urmas Lennuk. Loe edasi Lugu mälutempliga hingestatud eestlastest →\nUku Masing kasutab oma 1967. aastal kirjutatud loos „Eesmärk: elusamus” moearvamuse mõistet. Masing ütleb, et „vähemad vennad” on moearvamust alati kohustuslikuks pidanud ning uskunud, et see on ka nende elu ja eesmärgi ainus siht. Muidugi on rohkelt näiteid, kus eesmärk võib olla üllas, aga valitud siht vale. Näiteks kui eesmärgiks on joosta kõigist kiiremini – ja see isegi õnnestub –, aga joostakse vales suunas. Kui eesmärgiks on puitu väärindada ja teha seda Emajõe arvelt. Enamasti on nii ka , et tahetakse saavutada parim tulemus ja kuulutatakse selleks välja vähempakkumine. Arulageduse näiteid on kahjuks palju. Loe edasi Patt on jääda muutumatuks →\nLavastaja Damir Salimsjanov loodab muinasjutumaailma täiskasvanutele tagasi anda\n19. juuli 2018 Margus Mikomägi\tLisa kommentaar\nTäna esietendub Jänedal Pulli tallis Udmurtias töötava lavastaja Damir Salimsjanovi Eestis tehtud teine töö „Pikse pill”. Miks täiskasvanutele muinasjutud.\nLavastuse toovad välja produtsent Märt Meos ja teater R.A.A.A.M. Mängivad: Riina Maidre, Mirtel Pohla, Liisa Pulk, Jarmo Reha, Karl Andreas Kalmet, Dovydas Pabarčius (kõik vabakutselised), Ott Raidmets (Pärnu Endla).\nDamir, te olete Eestis lavastamas teist korda. Mida olete siin õppinud, milline on teie pilt Eestist ja eestlastest?\nMa ei saa öelda, et nüüd Eestit ja eestlasi tunnen. Suurema osa siin oldud ajast olen tööd teinud, proove. Eestit ja eestlasi tunnen ennekõike tänu suhtlemisele näitlejate ja teiste loominguliste inimestega, kellega olen kohtunud seoses lavastuse valmimisega. Seda võin küll öelda, et tänu sellele ei usu ma enam eestlaste kohta levinud stampe. Enamasti mõeldakse, et eestlased on kinnised, vähe naeratavad inimesed, kes, pehmelt öeldes, aeglaselt mõtlevad. See kõik on osutunud valeks. Absoluutselt kõik, kellega olen suhelnud, on avatud, rõõmsad ja isegi temperamentsed. Eriti on sellised näitlejad. Võib-olla mul on vedanud ja olen kohtunud eriliste eestlastega? Aga ikkagi on just need kohtumised minus kujundanud arvamuse, mis assotseerub enamuse eestlastega.\nNaastes siia oskasin rõõmuga oodata uusi kohtumisi. Ka Tallinnna tulin taas nagu vana hea sõbra juurde. Sellesse linna on võimatu mitte armuda. Kohe esimesel õhtul läksin vanalinna jalutama, lehvitasin tervituseks Vanale Toomasele. Ütlesin – tere, Toomas, näed hea välja. Tallinn on imeilus linn. Mulle meeldib Kalamaja, meeldib linnasiluett, kus vanad majad saavad kokku uutega.\nLisaks linnale nägin eelmisel aastal ka Eesti külaelu. Tegime proove ja hiljem mängisime lavastust „Praegu pole aeg armastamiseks” Kolga mõisas. Eesti loodus on sarnane meie Udmurtia omaga, aga mere lähedus annab sellele erilise koloriidi. Praegu elan Viinistul. Akende taga lainetab meri. Uskumatult kaunis koht ja jälle on mul vedanud inimestega. Äkki mul tõesti lihtsalt veab, aga hetkel on minu Eesti just selline, kus elavad sõbralikud inimesed, kes on võimelised avatult rõõmu tundma. Loe edasi Lavastaja Damir Salimsjanov loodab muinasjutumaailma täiskasvanutele tagasi anda →\nKusagilt on meediasse ringlema läinud arv 60. Saa nüüd siis aru, kas nii palju on mai-, juuni- ja juulikuus esietendusi või erinevaid nimetusi, mille küljes silt suveteater – kas arvestatud on ka eelmistel suvedel esietendunud lavastusi. Neid, mis publikumenukad ja mida jälle mängitakse. Seoses kuuekümnega räägitakse juba ülepakkumisest. Tõsi, et üks inimene ei jaksa enam ilma füüsilise pingutuseta hoomata, milline on Eesti teatri pilt. Tibusid loetakse sügisel ja küllap Eesti teatriagentuur siis numbrid kokku lööb. Siis saab ka hinnata, kas etendusi oli palju. Hindmiskriteeriumiks: kas sisult kui vormilt nii erinevatele teostele jätkus publikut. Loe edasi Minu erakond on teater →\nÖeldakse, et loomad tulevad linnadesse. See ei ole nii. Meie oleme ehitanud oma infrastruktuuri loomade koju. Nemad on ikka seal, kus nad on. Nendel ei ole ajalehte ega ja nad ei saa lugeda. Viigerhüljes, kes elab Kihnu külje all või Saaremaa ja Hiiumaa vahel jää peal, kui seal jääd on, ei tea, et ta võiks minna Botnia lahe põhjaossa, kus on jääd kogu aeg. Ta ei oska oma liigi säilimise nimel teha sisulist toimingut, kuna tema infoväli on piiratud. See tähendabki, et meil, inimestel, kelle infoväli ei ole väga piiratud – me teame maailma kohta kõike –, on oma vastutus. Loe edasi Marek Strandberg: Mida kauem oleme kinni dogmades, seda ebaselgem on tulevik →


Eterniidi transport ja ladustamine | WWW.MERBEST.EE - Eterniitkatuse ja eterniidi lisatarvikute müük!\nTRANSPORDITEENUSED KRAANAGA – Eterniidi ja eterniidi lisatarvikute transport üldjuhul autoga, millel kraana. Küsige pakkumist ja seejärel logistik annab teada, kuidas transport on võimalik teha. NB! Tellija garanteerib hea juurdepääsu objektile. Kauba tarnijal (transpordifirma) on õigus kohapeal otsustada, kuhu on võimalik kaup turvaliselt maha tõsta.\nEterniidi ladustamine – LUGEGE HOOLSALT JA JÄRGIGE TOOTJA POOLT ANTUD REEGLEID\nVärvkattega katuseplaate (eterniiti) ja lisadetaile tuleb ladustada kaitstuna sademete ja niiskuse eest.\nJuhime tähelepanu, et värvitud eterniiti ei tohi ladustada välitingimustes. Niiskus satub plaatide vahele, mis sealt ära ei ventileeri ja tekivad värvikahjustused, mis on kevadel ebameeldiv üllatus.\nEterniitplaatide võtmisel aluselt vältida nende lohistamist või lükkamist (kahjustab värvkatet).\nAluseid on lubatud virnastada maksimaalselt kahes kihis.\nAluste tõstmisel kraanaga tuleb kasutada tõsteharki (keelatud on kasutada tõstetroppe).\nTooteid tuleb hoida kuivades tolmuvabades ruumides.\nMärkus: Selle nõude eiramisel võib esineda plaatide värvi muutumist ja pleekimist.\nLahtipakitud eterniitplaate ei tohi hoida pudenevate ja tolmavate ehitusmaterjalide läheduses.\nMärkus: Selle nõude eiramise korral võivad plaadid kaotada kaubandusliku välimuse.\nLahtipakitud toodete ümberladumisel tuleb vältida plaatide värvitud pinna kahjustamist: pakendist väljavõtmisel ei tohi plaate loopida ega maad mööda lohistada, toodete ümberladumisel tuleb plaatide ja tarvikute vahele asetada polüetüleenkile.\nMärkus: Selle nõude eiramise korral võivad plaadid saada mehaanilisi kahjustusi.\nÜle kahe tootepaki ei tohi üksteise peale asetada.\nMärkus: Selle nõude eiramise korral võivad alumised plaadid saada mehaanilisi kahjustusi.\nToodete laadimisel kraana abil on keelatud kasutada tõstetrosse.


Soovitused tiimijuhile - Annetame aega Soovitused tiimijuhile - Annetame aega\nPEAMINE SOOVITUS ON LÄBI MÕELDA, KUIDAS:\nAlusta idee otsimist varakult\nAruta oma meeskonnaga, millist heategu tahaksite teha. Kas keegi tunneb kedagi, kellel on abi vaja? Kas keegi juba on seotud mõne heategevusorganisatsiooni või algatusega, kus saaksite kaasa lüüa? Vaata vajadusel ka inspiratsioninimekirja veebilehel www.annetameaega.ee/head-teod.\nPlaneeri pikalt ette\nLähtu head tehes eeskätt abivajajast. Võta temaga ühendust võimalikult vara. Küsi ja kuula, mida tal oleks vaja ja võimalusel mõtle siit veel samm edasi: äkki on teie tiimi oskused ja võimalused veelgi suuremad, kui abivajaja küsida oskab või julgeb?\nSinu tiimi valitud abivajajal on hädasti vaja midagi, mis maksab raha? Miks mitte kasutada tööandja antud vaba päeva hoopis rahakogumiseks, nt heategevusliku kohviku vms organiseerimiseks.\nTiimijuhiks olek ei tähenda, et kogu korraldustöö on sinu kanda. Jagage meeskonnas ettevalmistamiseks vajalikud ülesanded ära. Pane tähele, et igaüks, kes ülesande saab, oleks sellest teadlik ja oleks ka sellega nõus.\nKontrolli kõik üle\nVahetult enne heategevuseks mõeldud päeva kontrolli veel üle, kas abivajaja teid ikka ootab ja ega midagi muutunud ei ole. Kontrolli, kas kõik vajalikud ettevalmistused on tehtud. Kuidas kohale lähete, mida pikema päeva korral lõunaks sööte, kas kõik vajalikud vahendid on soetatud jne?\nPildista, tee mobiiliga lühike video, tehke oma tiimiga ühine selfi vm. NB: küsi abisaajalt enne pildistamiseks/filmimiseks ja materjali levitamiseks luba, kui fotole/videole jääb teisi inimesi, eriti lapsi.\nLahkudes koristage enda järelt\nKui heategu on tehtud, vaata, et teie järel jääks kõik korda ja et abivajaja ei peaks pärast tegema ekstra tööd.\nPeamiselt peaks Sinul ja Sinu meeskonnal olema tore. Rõõmus meel tehtud heast on see tunne, mida vastu saate.\nKust saada inspiratsiooni abivajajate kohta?\nOleme koondanud erinevaid veebilehti, mis sisaldavad vabatahtlike abi vajavaid projekte, siia:\nKüsi kohalikust omavalitsusest. Uuri noortekeskustest, vanadekodudest, kirikust, ümberkaudsetest lasteaedadest.\nUuri, kas Sinu või Su meeskonna liikmete sõprade-tuttavate seas on abivajajaid või kas nad teavad kedagi, kellele võiksite abiks olla. Võib-olla on abivajaja hoopis mõni Sinu kolleeg?\nMeeskondliku heateo õnnestumine sõltub sellest, kui hästi on see ette valmistatud ja organiseeritud. Mida on vaja teha eelnevalt, mida on vaja teha kohapeal? Milliseid vahendeid on vaja? Kuidas kõik tiimiliikmed ja ka vahendid kohale saada? Kes tiimist vastutab millise ülesande täitmise eest?\nEt planeerimist lihtsustada, oleme ette valmistanud väikese näidistabeli, millest oma heategu ette valmistades eeskuju võtta.\nLaadi alla Exceli-formaadis tiimijuhi abimees\n12 juuni, MTÜ Kassid-kiisud, Lille 99-99, Tallinn\nAbisaaja vajadused ehk mida ta küsis:\nMida on juurde vaja\nKasside puuride parandamine\nMeeli kogub tiimi liikmetelt infot, milliseid tööriistu kellelgil on võimalik kaasa võtta\nSelgub, kui nimekiri koos. Puuduolevad asjad räägib abivajajaga läbi, et kuidas saada\nAutoga, 3 vaba kohta\nSeina puhastamine ja värvimine\nRullid ja alused kodust kaasa\n10 l kollast värvi\nKasside pildistamine kodulehe jaoks\nMida meie saame lisaks pakkuda\nKogume kasutatud tekke ja patju\nKõik toovad kodust ja küsivad sõpradelt-sugulastelt-kolleegidelt\nRuum, kus ladustada kogutud asju, kas töö juures saab)\nKas kogutud tekid-padjad mahuvad autosse?\nTeeme rahakogumiseks koogikohviku\nKüpsetavad kodus valmis, tööjuures ühel lõunapausil müüvad\nEi tule MTÜ-sse kohale, panustasid küpsetamise ja müümisega\nSaadud raha eest ostavad värvi + katavad kookide koostisosade kulud\nViime uued kööginõud, kontoris jäid üle\nKolimiskastid saab tööjuurest laenata\nKas kööginõud mahuvad autosse?


Kuidas mobiilset andmesidet iPhone'i salvestada: megabaiti ei saa otsa | IPhone'i uudised\nKuidas salvestada mobiilandmeid iPhone'i\nOleme ajal, mil enamik suhtlust Need viiakse läbi sõnumite kaudu, kas e-posti teel või peamiselt sõnumside rakenduste kaudu. Lisaks on kõige sagedamini kasutatavatest meetoditest teavitamiseks saanud lisaks YouTube'ile ka sotsiaalsed võrgustikud. Sellele peame lisama, et enamik meie vaba aja veetmise hetki läbib voogesituse videot.\nKokkuvõte: me ei saa elada ilma internetita. Kui kasutate tavaliselt kõik andmed enne kuu lõppu ära, on parim asi, mida saate teha, kui hoida mobiilse andmeside tarbimist igapäevaselt hea kontrolli all, et see maksimaalselt vähendada või muuta kiirust, millega saate oma ühenduse vajadused katta . Kiud- ja telefonisideoperaatoril Adamol on palju erinevaid rohkem mobiilse Interneti pakkumisi mis sisaldavad 9 GB, 23 GB või 50 GB.\n1 Andmete salvestamine iPhone'i\n1.1 Vähendage WhatsAppi andmete tarbimist\n1.2 Facebook: piira andmete tarbimist\n1.3 Instagram: piirake andmete tarbimist\n1.4 Piirake YouTube'i videote kvaliteeti\n1.5 Twitter: piirake videote ja piltide kvaliteeti\n1.6 Kasutage Chrome'i\n1.7 Kontrollige, millised rakendused tarbivad kõige rohkem andmeid\n1.8 Salvestage TikToki mobiilne andmeside\n1.9 E-posti rakendused\nAndmete salvestamine iPhone'i\nVähendage WhatsAppi andmete tarbimist\nWhatsApp on muutunud kogu maailmas kõige enam kasutatavaks rakenduseks jagada mis tahes tüüpi sisu, kusjuures videod on sellel platvormil koos piltidega üks populaarsemaid vorminguid, ehkki häälsõnumid on viimastel aastatel muutunud klassikaks.\nWhatsAppi seadistusvõimaluste piires saame kindlaks teha, millist tüüpi andmeid me soovime laaditakse automaatselt alla meie terminalis, nagu me neid vastu võtame: fotod, heli, videod ja dokumendid.\nKui me tahame Salvesta andmedIdeaalis määrake automaatne allalaadimine väärtusele Mitte kunagiSel moel laadime meie huvi korral sisu alla, kui see meid teatud ajahetkel huvitab, kus meil pole WiFi-ühendust.\nNagu iOS, pakub see meile ka a loendatud andmed, loendur, mis võimaldab meil teada saada sõnumite, failide ja isegi rakenduse kaudu tehtavate kõnede andmete tarbimist.\nFacebook: piira andmete tarbimist\nFacebook, üks sotsiaalsetest võrgustikest, mis rohkem andmeid kulub (et mitte öelda kõige rohkem) võimaldab meil kindlaks teha, kas me tahame, et platvormil näidatavate videote reprodutseerimine toimuks automaatselt või ainult siis, kui oleme ühendatud WiFi-võrguga või mobiilse andmeside ja Wi-Fi-ga.\nSee võimaldab meil selle platvormi andmetarbimist reguleerida nii, et esimesel muudatusel meil pole andmeid otsas, eriti kui kasutame seda platvormi väga regulaarselt. Eelkõige ütleb Facebook, et videoid esitatakse automaatselt mobiilse andmeside ja WiFi-ühenduse abil.\net automaatse esitamise keelamine või et videoid esitatakse ainult siis, kui oleme ühendatud WiFi-võrguga, peame tegema järgmised toimingud:\nMe pääseme juurde valikud kolmest horisontaalsest joonest, mis asuvad alumises paremas nurgas.\nJärgmisena läheme jaotisse Multimeediumisisu ja kontaktid ning klõpsake nuppu Videod ja fotod.\nSelles jaotises jaotises Video seadistamine, klõpsake nuppu Automaatne taasesitus ja valige, millal soovime videote esitamist.\nInstagram: piirake andmete tarbimist\nOlles Instagram, on fotodele keskendunud suhtlusvõrgustik (kuigi videoid on ka IGTV kaudu), vahendid, mida see rakendus meile pakub vähendada mobiilse andmeside tarbimist nad on väiksemad.\nValiku, mis võimaldab meil vähendada mobiilsete andmete tarbimist Instagramis, leiame selle Seaded - konto - mobiilse andmeside kasutamine. Selles jaotises peame lihtsalt aktiveerima näidatud lüliti. Sellest hetkest alates tihendatakse pilt serveris eelnevalt kokku, nii et selle kuvamine võtab kauem aega.\nPiirake YouTube'i videote kvaliteeti\nKuigi Apple'i viimastel aastatel turule toodud iPhone'i ekraan on väga hea, pole see seade siiski ideaalne Nautige YouTube'i videoid parima võimaliku kvaliteediga. Selleks on parim asi alati arvuti või selle puudumisel iPad (suurema ekraanisuurusega), seega peame muutma YouTube'i taasesituse kvaliteeti, kui me ei soovi, et meie määr oleks paar videot. otsa saama.\nYouTube lubab meil rakenduse konfigureerida nii, et ainult HD-kvaliteediga videoid toodetakse kui oleme ühendatud WiFi-võrguga. Selle korrigeerimise saamiseks peame pääsema rakenduse seadetele ja aktiveerima lüliti View in HD (ainult WiFi). Nüüdsest kuvatakse kõiki videoid, mida vaatame mobiilse andmeside abil, 480p kvaliteediga ja mitte HD (720p) kvaliteediga.\nTwitter: piirake videote ja piltide kvaliteeti\nKuigi Twitter see pole video platvorm, on üha tavalisem leida seda tüüpi sisu, mis võib sõltuvalt järgitavate kontode tüübist meie määra kiiresti lõpetada. Sest piirata videote andmekasutust mis on postitatud Twitterisse, peame tegema allpool üksikasjalikult kirjeldatud toimingud:\nMe pääseme juurde seaded Twitterist\nKlõpsake jaotises Seaded nuppu Andmete kasutamine.\nAndmekasutuses aktiveerime kasti Salvesta andmed nii et videoid ei esitata automaatselt ja fotod laaditakse üles madalama kvaliteediga.\nKui kasutate regulaarselt Google'i teenuseid, kasutate tõenäoliselt Chrome'i. See brauser integreerib funktsiooni, mis võimaldab meil salvestada andmeid meie navigeerimisse Ancho de banda.\nSee funktsioon võimaldab meil Salvesta andmed navigeerimise ajal mobiilset andmesidet kasutades, kui me selle varem aktiveerime ribalaiuse funktsiooni kaudu, mis on saadaval rakenduse seadetes.\nKontrollige, millised rakendused tarbivad kõige rohkem andmeid\nKui meil pole selge rakenduste jaoks, millele on pühendatud ammendage meie andmeedastuskiirus, parim, mida saame teha, et probleem nibas nibida ja tegutseda (olenevalt rakendusest) kontrollige rakenduse tarbitud andmeid.\niOS omapäraselt pakub meile a andmeloendur rakenduste kaupa süsteemi seadetes. Täpsemalt jaotises Seaded - mobiilne andmeside. Selles jaotises kuvatakse rakenduste nimed koos andmetega, mida rakendus on kasutanud pärast süsteemiloenduri lähtestamist. Loendur on selle jaotise lõpus.\nLähtestades selle statistika iga kord, kui alustame andmeedastuskiirust nullist, saame hõlpsasti teada, mis need on rakendused, mis tarbivad kõige rohkem andmeid ja tegutsema. Kõige drastilisem juhtub sellega, et ei luba neil rakendustel Interneti-ühendust. Kuidas? Peame lihtsalt deaktiveerima neile vastava lüliti.\nSalvestage TikToki mobiilne andmeside\nKuigi TikTok on sotsiaalne võrgustik, kus näidatakse ainult videoid, pakub see meile ka andmete salvestamise võimalust, vähendades näidatud video kvaliteeti. See on suvand Andmekasutus.\nProbleem on selles, et see rakendus näitab videoid ja olenemata sellest, kui palju nad oma suurust vähendavad, need on ikka videod, nii et meie määra saab kergesti kannatada, eriti kui me siseneme tüüpilisse spiraali, vaadates ühte videot teise järel, nagu poleks homset selle sõltuvuse tõttu.\nKui kasutame oma kirjade kontrollimiseks Gmaili, peame meeles pidama, et postkasti kontrollimiseks peate Internetiga ühendama jah või jah, seega on andmete tarbimine pidev. Väga huvitav lahendus on kasutada kolmandate osapoolte rakendusi, näiteks Outlook.\nOutlook võimaldab meil meilid oma seadmesse alla laadida ja Interneti-ühenduseta nõu pidada, kuid võimaldab ka seda blokeerida meilidega seotud pildid, pilte, mis on serverites ja mida enamikul juhtudel kasutatakse selleks, et teada saada, kas keegi on meilisõnumeid lugenud (jälgi meid), seega on see ka huvitav võimalus jälitamise vältimiseks, mitte ainult mobiilse andmeside salvestamiseks.\nSee valik on saadaval konto valikud mida saame Outlookis konfigureerida (Outlook, Gmail, iCloud, Yahoo ...).\nTäielik tee artiklini: IPhone'i uudised » IPhone'i rakendused » Kuidas salvestada mobiilandmeid iPhone'i\nVaadake piiratud aja jooksul tasuta oma füüsilist tegevust vidinas MyPedometerApp abil\nIPhone 12 mini võiks aprillis lõpetada


Postkontorit röövinud mees pääseb enne tähtaega vabaks - Uudised - Virumaa Teataja\nPostkontorit röövinud mees pääseb enne tähtaega vabaks\n2. märts 2010, 21:32\nMullu sügisel postkontori röövi eest vangi mõistetud Margus Kütt pääseb Viru maakohtu otsusel ennetähtaegselt vanglast välja.\nKohus leidis, et 19aastase Küti võib tingimisi vabadusse lubada, kuid ta tuleb allutada katseajaks elektroonilise järelevalve alla. Jalavõru peab Kütt kohtu otsusel kandma ühe aasta jooksul.\nKa vangla administratsioon leidis, et Küti tingimisi vabadusse lubamine on õigustatud. "Süüdimõistetu käitumine vanglas on olnud korrektne. Distsiplinaarkaristusi tema suhtes kohaldatud ei ole, ta õpib ning tunnistab oma süüd," edastas vangla kohtule.\nKüti vabastamist toetasid ka prokurör ja kriminaalhooldaja.\nMullu novembris karistas Viru maakohus Kütti ja tema sõpra Markus Kuznetsovi (20) nägu varjates ja relva kasutades sooritatud röövi eest kaheaastase reaalse vangistusega.\nKohtueelse uurimise lõppedes esitas prokuratuur neile süüdistuse nägu varjates ja relva kasutades sooritatud röövimises, mille eest näeb karistusseadustik ette kuni 15aastase vangistuse.


Kara-Murza viidi intensiivist raviosakonda\n17:50 19. Jaanuar 2018\nVene opositsionäär tuli koomast välja\n21:30 13.02.2017 (Uuendatud 11:16 14.02.2017) lühendatud link\nLiiikumise Avatud Venemaa koordinaator ja Vene opositsiooniline Rahvavabaduse Partei (PARNAS) endine kaasesimees Vladimir Kara-Murza noorem, kes viidi 2. veebruaril haiglasse sai lõpuks diagnoosi\nTALLINN, 13. veebruar — Sputnik. Liikumise Avatud Venemaa koordinaator ja Vene opositsiooniline Rahvavabaduse Partei (PARNAS) endine kaasesimees Vladimir Kara-Murza noorem, kes toimetati 2. veebruaril haiglasse, viidi intensiivraviosakonnast üle raviosakonda.\n"Jah, tõepoolest ta viidi täna intensiivist üle raviosakonda," ütles tema advokaat Vadim Prohhorov esmaspäeval Interfaxile, vahendas BNS.\nKara-Murza noorem toimetati 2. veeruaril intensiivraviosakonda, sest tema elundid lakkasid töötamast ning ta ühendati kunstliku hingamise ja veredialüüsi aparaadiga. Abikaasa sõnul tuvastasid arstid tal "tundmatu aine tugeva mürgituse".\nkooma, Kara Murza, Venemaa


Urban Yogini: Kolmkümmend\nNüüd olen ma siis siin planeedil Maa ringi seigelnud kolmkümmend aastat. Pluss mõned päevad lisaks. Päris maru tunne on. Ja üldse mitte hirmus. Aeg-ajalt tunnen ma end ikka veel 5-aastase plikana, teisel hetkel jälle tajun, et olen hoopis mitukümmend tuhat aastat vana. See on naljaks kuidas samaaegselt on minus koos noorus ja vanadus. Ja kuidas niimoodi tundes tekib mõistmine, et midagi sellist nagu noorus ja vanadus tegelikult polegi üldse olemas. On ainult üks suur voolav olemine. Pragmaatiline täiskasvanu või naiivne laps on vaid vahvad rollid, mida päevale vastavalt kasutada ja mängida võin.\nJa ma ei karda enam vananeda. Enam sellepärast, et kui mu teed ei oleks ristunud joogaga, oleks mu elu täiskraadpöördes teistsugune. Kuskil paralleeluniversumis eksisteerib see elu, kus ma ei tundnud joogat oma teel ära. Olen seda elu paar korda kõrvalt piilumas käinud ja see on üks draamat ja hirme täis olemine seal. Nii et aitäh mu kallis hing, et märkasid ja ärkasid.\nVõibolla on hirm vananemise ees kadunud sellepärast, et ma teen iga päev seda, mida armastan ja ei lükka elamist edasi. Mu “töö” on mu kirg. Igal hommikul võtan ma vastutuse ärkava päeva ja oma tundeseisundi eest. Mina loon päeva ja valin, mida ja kuidas tunnen. Elu juhtub täna, siin ja praegu. Mitte homme või ülehomme. Ja Elu on kingitus. Iga päev sellest olgu pidu ja pühitsus!\nAga võibolla on hirm vananemise ees kadunud hoopis sellepärast, et minu identiteet ei ole enam seotud mu vormiga. Ma olen vestelnud Surmaga ja austan teda. Tal on oma töö ja ülesanded. Aga hing on piirideta ja Surm vaid lükkab teda ühest peatusest teise.\nMa olen õppinud armastama oma keha. Minu iluetalon ei ole enam ammu moeajakirja kaanel poseeriv kindlatesse senitmeetritesse mahtuv tüdruk, vaid säravhallide juuste ja valgust täis silmadega vanaema-šamaanitar. Kortsud tema näos on kauneim maaling ja tema soojast armastust täis olemusest õhkub kogu univerumi tarkust. Ja sellised naised ei ole müüdid, nad eksisteerivad päriselt ka!\nYogi Bhajan on öelnud, et me võiksime elada nii, et oleme valmis igal hetkel ütlema aitäh ja rõõmusrahuliku südamega siit planeedilt lahkuma. See mõte on minuga kogu aeg. Ja ma tänan Universumit iga päev mitmeid kordi kõige selle fantastilise eest, mis mu elus on.\nTänulikkus on võimas tunne. Kui loetled üles kõik ilusad asjad oma elus ja ütled sosinal või kõva häälega neist igaühele aitäh, oledki hopsti õnnevibratsioonis. Ja kui tänad (siiralt!) katsumusi ja keerulisemaid olukordi-suhteid-juhtumisi, siis toimub nendega midagi maagilist. Täpsemalt küll sinuga, sest see viskab sulle olukorrast hoopis teise perspektiivi ja energiad hakkavad ise liikuma ja kohanduma. Määdzik. Oma unistuste märkmikku sirvides näen, et just nii on läinud. Kunagi keerulisematel aegadel hakkasin sinna kirjutama üles kõike, mille eest oma elus tänulik olla ja ma olen kindel, et just tänu tänamisele leidis kõik lahendust vajav vastuse.\nKõige-kõige tänulikum olen ma nende inimeste eest, kellega mul on au selles aja ja ruumi punktis koos ringi seigelda. Kunagi kirjutasin ma oma unistuste taskuraamatusse suurelt ja värviliselt, et soovin iga elupäeva veeta ägedate sama-hinge-vaibiga inimestega koos tukstuks asju tehes. Ja nüüd ongi täpselt nii! Mu ümber ja südames on lihtsalt nii palju ilusaid ja inspireerivaid inimesi! Ja loomistantsu on tantsimas nii palju põnevaid plaan-projekte, et hirmusväga tahaks ööpäeva mahutada rohkem kui ainult 24 tundi. Näiteks loodetavasti juba üsna varsti tulevad mõned vahvad joogavideod (kui ainult nüüd leiaks veel mõne ägeda videospetsi), sügisel näeb ilmavalgust üks väike kundalini kriyade-meditatsioonide raamatuke, mida saab mugavalt kotti pista ja joogaseeriad kaunilt ja kompaktselt endaga kuhuiganes kaasa võtta. Ja siis veel üks väga suur ja südant kõige kiiremini põksuma panev projekt, millest ma tahaksin juba praegu hirmsasti hõisata, aga natuke las ta veel settib ja selgineb :)\nAitäh kallid, et olemas olete. Olgu igas me päevas vähemalt üks korralik kõhutäis naeru!\nLabels: Inspireeriv maailm\nImre April 2, 2014 at 6:01 PM\nEdu ja armastust sinu teele. Wahe Guru!\nPaavo May 6, 2014 at 2:35 PM\nHei, siin äge videospets. :) Sattusin siia Liis Luige soovitusel. Hea meelega arutaks plaane. paavo.eensalu at gmail.com\nUnknown October 11, 2015 at 10:24 AM


Meie klientide tagasiside DVD kohta\nSee dvd on tõesti super...ma olen igati rahul!!!\nOlen laisk inimene ja ei viitsi trennides käia eriti veel selliste ilmadega...nii et minu jaoks täiesti asendamatu asi..:)\nMina tahan ka kiita :) Harjutused vägagi jõukohased (ei ole liiga kerged ega liiga rasked) ja programmi pikkus on piisavalt lühike, et see igapäevaseltki ette võtta (eriti meeldiv variant veel tööl käivale rasedale - 35 minutit aeroobika + lihased jaoks leiab alati). Ja enesetunne on pärast trenni tõesti suurepärane.\nMinu poolt igal juhul tänusõnad tegijatele.\nMinul ka juba olemas ja teen usinasti:) väga hea tõesit väikese lapse kõrvalt kodus teha.\ntänud niii vajaliku asja eest.\nMul ka see olemas, käin küll kord nädalas joogas, aga ülejäänud ajal küll kodus hea võimelda, eriti jube külmade ilmadega. Ja pärast vanni. MMm.\nMul ka kodus see DVD ja mulle meeldib. Võimlen üle päeva ja olen rahul. Kõiki liigutusi alati kaasa ei tee, kui tundub ebamugav. Eriti meeldib, kui väljas paha ilm ja kuskile minna ei taha, siis natuke füüsilist koormust ikkagi. Mina küll soovitan. Ja kui kogu raseduse jooksulgi võimled sellega isegi vaid 4 korda, siis oled ikka kasumis. Mujal trennid 50-100krooni tund.\nMulle ka väga meeldib. kui oled varem kõvasti treenininud, siis ei aja isegi võhmale . vähemalt mind pole veel väga kyll ajanud. aga aega ju on kah;) igatahes on hea end liigutada ja seda just kodus. muidu mure kuhu see vanem laps jätta,kui mujale minna.\nTeen ka ikka 3 korda nädalas.\nMulle, kes ma pole mitu aastat regulaarselt sporti teinud, oli see yks mõnus ja paras liigutamine, tiba higistamist ja väheke võhmale ka, soovitan :)\nMinule ka meeldib selle järgi võimelda - rasedale paras koormus, rahulik ja lihtne, higiseks ei tee, aga enesetunde teeb minul vähemalt paremaks ja kergemaks:)\nMina samuti ostsin ja olen ikka kolm korda nädalas selle kogu kava läbi teinud ja tunnen ennast väga haästi ja kaalutõsu ka suurt ei ole tulnud (ei tea kas sellest hoolsast liigutamisest). Mina küll soovitaks, kuna liikumine on hea nii endale kui ka lapsele.\nMulle väga meeldis see dvd. Ja sammud ja muu keeruline polnud absoluutselt. pigem lihtne. Olen muidugi ka "eelnevas elus" trennis käinud, aga mitte mingi proff....Nii et soovitan soojalt.\nDekreedi aeg jäi mul muidugi külmale ajale: jaan-veebr, siis oli hea kodus teha, ei tahtnud välja minema hakata. Suvel võibolla oleks veidi teine lugu....\nMina kasutasin mitu kuud, väga tore video ja eriti hea halbade ilmadega kasutada.\nJa kui paar kordagi kasutad, siis odavam kui trenn\nOstsin ka, hakkan kindlasti võimlema. Tundub väga asjalik. Treenitutele kindlasti hästi vastuvõetav. Kes varem treeninud pole, ongi hea ju ükskord alustada selle koordinatsiooni harjutuste õppimisega. Koormuselt ma arvan ka, et on ülihea, annab ikka tugeva treenituse. Mõelda, et 9 kuud mitte üldse liigutada... nii võib ju puiseks jääda. Edu siis!\nDVD meeldib, üritañ vähemalt paar-kolm korda nädalas selle järgi võimelda. Alguses tundus natuke liiga kerge, eriti lihastreeningu osa, aga nüüd, 34. nädalal, on juba päris paras. Kasu on sellest DVD-st kindlasti, kuna ilma selleta ei viitsiks ma arvatavasti üldse võimelda. Olen üritanud ka raamatute järgi rasedatele mõeldud harjutusi teha aga see on küllaltki tüütu, kuna peab näpuga järge ajama. Nii et suur tänu, et olete sellise DVD teinud:)\nOlen tellitud DVD-ga väga rahul. Kuna treeningu pikkus erinevate osade juures on suhteliselt lühike, olen alati teinud enne kas jõuharjutuste osa + jooga või siis aeroobika + jooga. Raseduse alguses oli lihtsam, nüüd järjest rohkem võtab trenn võhmale - hetkel jookseb mul 37 .rasedusnädal:) aga olen DVD-ga väga rahul, kinkisin sünnipäevaks ka oma sõbrannale, kes on "värskelt" rase.\nMulle väga meeldis teie DVD "Võimlemine rasedatele". Harjutused on lihtsad ja mõjuvad väga hästi, sest mu seljavalu on vähemaks jäänud. Tunnen ennast pärast video läbitöötamist väga hästi. Ka meeldib see, et harjutused on paraja pikkusega. Panin kõrva taha ka nõuandeid toitumise kohta ning nii mõnigi reklaamitav toode pakkus huvi. Aeroobika osa on mu lemmik, loomulikult meeldivad ka lihastreening ning jooga. Kokkuvõttes on see video just see, mida otsisin.\nTänan väga, et saadetis tuli nii kiirelt kohale. Dvd programm meeldib mulle väga, on väga lihtsad ja head seletused, pole keerukaid kombineerituid harjutusi ja leidsin lisaks põhiprogrammile ka häid nõuandeid.\nTore, et keegi on sellise dvd teinud. Loodan, et leiate veel häid nippe nõuandeid, mida video vahendusel rasedatele, noortele emale jagada.\nKülastusi: 1594772 | www: NORVIDIA


Teema 3: Väljendusvabadus internetis – Eesti Inimõiguste Keskus\nInimõigused, infoühiskond ja Eesti: esialgne kaardistus Teema 3: Väljendusvabadus internetis Sissejuhatus Teemade kaardistus Olukord Eestis Teema 1: profileerimine ja riik Teema 2: Isikuandmete kaitse üldmääruse (GDPR) rakendamine Teema 3: Väljendusvabadus internetis Lahendused ja ideed teadlikkuse tõstmiseks Eesti Inimõiguste Keskus ja digitaalõigused Eelmine Järgmine\nTeema 3: Väljendusvabadus internetis\nDigitaalõiguste valdkonnas on üheks suuremaks väljakutseks väljendusvabaduse tagamine sotsiaalmeedias viisil, mis ei soodustaks samas valeuudiste levikut, terrorismi, laste kuritarvitamist või vaenu õhutamist.\nÜhest küljest on sotsiaalmeedia platvormid toonud erakordsed võimalused omavahel suhelda ning olla püsivas kontaktis inimestega, kes võivad elada tuhandete kilomeetrite kaugusel. Need on aidanud inimestel organiseeruda, samuti on sotsiaalmeedia platvormid pannud aluse ning aidanud kaasa ettevõtluse arengule. Ligipääs infole ja kättesaadava info laius on võtnud hoomamatult suured mõõtmed.\nSotsiaalmeedia platvormid ise ei ole aga piisavalt pingutanud, et oma platvormidel reeglite järgmist tagada. Facebooki süüdistatakse selles, et aitas Myanmaris kaasa Rohingyade genotsiidile. Facebook, Twitter ja YouTube annavad valimatult platvormi neile, kelle eesmärgid on inimõiguste mõtte vastased.\nOmaette probleem on inimõiguste üle otsuste tegemise andmine suurkorporatsioonidele nagu Facebook ja Google, kelle jaoks lõpuks on kõige olulisem siiski nende enda maine ja äri, mitte inimeste põhiõigused. Vaid käputäis suuri korporatsioone, mis asuvad peamiselt USAs, kontrollivad täna platvorme, kus enamik inimestest oma väljendusvabadust kasutab. Neil on enneolematu võim vaigistada või võimendada.\nPraegu toimub sotsiaalmeedias ebasobiva sisu eemaldamine peamiselt kümnete ja kümnete tuhandete töötajate abil, kes kasutajate teavitatud sisu üle vaatavad ja siis vastavalt ettevõtete sise-eeskirjadele sisu kas eemaldavad või mitte. Sotsiaalmeediaplatvormide reeglid võivad olla või näida diskrimineerivad või ebaõiglased, sest nad rakendavad oma reegleid sageli ebaselgete kriteeritumite alusel. Ühest küljest peavad nad kontrollima kooskõla enda eeskirjadega, teisalt ka nende reeglitega, mis kehtivad riikides, kus nende platvormi kasutatakse, ning lõpuks muidugi ka universaalsete inimõigusnormidega.\nSotsiaalmeedia on loonud uued võimalused väljendusvabaduse kasutamiseks, samuti ühinemisvabaduseks ja info saamiseks. Sotsiaalmeedia kaudu saab lihtsalt ja kiirelt reageerida inimõiguste rikkumistele.\nSotsiaalmeedia ohustab õigust elule, vabadusele ja turvalisusele, kui võimaldab levitada näiteks terroristlikku sisu, laste seksuaalset kuritarvitamist või õhutada genotsiidile või vaenule. Ohustatakse ka õigust tervisele ja õiglastele töötingimustele, sest töötamine sisu modereerijana ei pruugi hästi mõjuda vaimsele tervisele. Samuti võidakse ohustada õigust võrdsele kohtlemisele.\nLahendused ja soovitused\nPöörata senisest enam tähelepanu sotsiaalmeediaplatvormide inimõigustest kinnipidamisele. Kasutada teiste riikide eeskujul võimalusi survestada platvorme inimõigustest ja Eesti Põhiseadusest ning teistest seadustest kinni pidama.\nSuurendada teadlikkust sotsiaalmeedia kasutamisega seotud ohtudest ja viisidest ennast kaitsta, eelkõige laste ja noorte seas.\nLahendused ja ideed teadlikkuse tõstmiseks


VIDEO: Täna on ülemaailmne kristallpealuude päev! Vaata järgi, kes need müstilised tegelased on? - Alkeemia\nVIDEO: Täna on ülemaailmne kristallpealuude päev! Vaata järgi, kes need müstilised tegelased on?\n13 kristallpealuudFoto: Lee Simmons, crystalskulls.com\nTäna on ülemaailmne kristallpealuude päev (Crystal Skull World Day), mille eesmärk on ühendada inimesi rahu ja harmoonia nimel - päeva algatajad kutsuvad üles kristallpealuude omanikke ja kõiki inimesi täna saatma oma südames meie planeet Maale tervendavat energiat.\nMis tegelased on kristallpealuud?\nÜks kaasaegseid tuntumaid kristallpealuude uurijaid oli Nick F.R Nocerino. 1940. aastal asutas ta ühingu Society of Crystal Skulls International (tänapäeval www.crystalskulls.com), mis tegeles kristallpealuude uurimisega kuni tema surmani aastal 2004. Nocerinot peeti selle ala meistriks. Isegi täna pole keegi näinud nii palju erilisi kristallpealuid kui tema oma uurimistööde ajal. Ta arendas välja tehnikad, mis aitasid defineerida kristallpealuude vanust ja mingil määral ka nende eesmärki. Peale tema surma eemaldas tema perekond suure osa sellest infost internetist ja praegu on see hoiul erakollektsioonis.\nTeine kuulsam kristallpealuude uurija on Joshua Shapiro, kes on neid uurinud üle 30 aasta ja kelle raamatud, videod ja raadioesinemised on kõigile kättesaadavad.\nKristallpealuid jaotatakse laias laastus lisaks materjalile ka vanuse järgi: iidsed on üle 1500 aasta vanad, vanadeks kristallpealuudeks loetakse 100-1500 aasta vanuseid ja alla saja aasta vanused on kaasaegsed kristallpealuud.\nTervendavad kristallid I: leia endale sobiv poolvääriskivi, mis kaitseb kurja eest ja turgutab tervist 01.07.2016\nTervendavad kristallid II: leia endale sobiv poolvääriskivi, mis kaitseb kurja eest ja turgutab tervist 03.07.2016\nMiks just kolp?\nKolba kuju seostatakse lääne kultuuriruumis surmaga, see on surma ja ka näiteks ohtlike ainete-kemikaalide, samuti ka piraatide ja igasuguste gängide sümboliks. Kuid paljudes iidsetes kultuurides, eriti neis, kus nähti surma elu osana ja kes austasid teistpoolsust, olid pealuud väga auväärsel kohal. Neid kasutati tseremooniates ja rituaalides, et luua ühendus kõrgema teadvuse ja esivanemate ja lahkunute tarkuseteadvusega. Väga palju on kristallpealuid seostatud kirjanduses iidsete maiade kultuuriga ja seetõttu on ka tänapäeval kristallpealuudega seotud maiade hõimuvanemad. Nende sõnul on kristallides salvestatud energia kogu nende eksistentsi jooksul, ajal, mil Maa on ümber Päikse liikunud. Tulevikus on kristallid need, mis annavad valgust ja juhendust nii teistest reaalsustest kui dimensioonidest.\nMitmed kristallpealuude valmistajad ja meistrid on jaganud oma kogemusi, et niipea kui kristallile raiutakse-lihvitakse sisse silma-avaused, siis tunnetasid nad energia nihet või muutust ja see aktiveeris mingi osa kristallide teadvusest. See omakorda andis edasi olulise info, et kristallpealuul on teistsugune energia kui kristallil, millest seda valmistati. Kõik nendega töötavad inimesed on ühel nõul, et kolba kuju loob unikaalse ja erineva energiasüsteemi, mis väljub kristalli enda energiasüsteemist. Täna ei osata veel selgitada, milline on see uus energiaväli on ja miks see tekib. Kas see on võti info ja energiavälja, mis aitab meil mõista inimese tegelikku olemust?\nPealuu kuju on sümbol. Juba iidsed egiptlased teadsid, et sümbolid on kõrgema teadvuse keeleks, mis töötab läbi südame, mitte läbi aju. Needsamad egiptlased defineerisid ka erinevuse ajus toimiva teadvuse, mis tähendas toimivat ellujäämissüsteemina igapäevaelus, ja tegeliku (kõrgema) teadvuse vahel, mis töötab läbi südame ja sümbolitena. Nende traditsioonis oli pealuu vorm sümbol, mis räägib läbi meie südame ja ühendab meid meie kõrgema teadvusega. Käesoleval ajal ühendavad paljud inimesed end südameenergiatega ja seetõttu on kasvanud ka huvi kristallpealuude vastu - läbi südame me alateadlikult või teadlikult mõistame selle sümboli tähtsust.\nVaata TV3 videot, kus kristalliekspert Leie Klaar räägib pealuudest SIIT.\nMe oleme spirituaalsed olendid, kellel on maine olemus. Meie kasutuses on kõrgtehnoloogiline instrument - füüsiline keha - mida toetab ja millega kooskõlas tegutsevad energeetilised kehad. Tegelikult töötab meie keha vägagi automaatsel režiimil, enamus kehasisesed ja välised anatoomilised protsessid ei ole meie poolt kontrollitavad ega juhitavad, küll aga saame me neid protsesse mõjutada - mõjutades seda, mida meie üheksa füüsilist avaust tarbivad. Ja kogu selle jumaliku instrumendi on asustanud teadvus - meie hing, mis on nagu kontiinium, mis liigub väljaspool aega ja ruumi. Ja see jumalik instrument annab võimaluse hingele ennast kogeda, mille võimalused on lõpmatud.\nTäna me veel ei mõista täielikult, milline instrument on meie käsutuses ja milliseid kogemise võimalusi see pakub. Meie ühiskonda valdab paljudes aspektides hirm, mis võimendab duaalsust ja mis üksikisiku tasandil tasandis alandab meie sagedust, mis omakorda võimaldab meil näha ja kogeda ainult kõige tihedamat reaalsust. Kui me teadlikult tõstame oma sagedust, siis see võimaldab meil ligi pääseda, tunnetada, mõista ja kogeda energiaid, mis on osa meie enda olemusest.\nKristallpealuud on suurepärased vahendid ja teadlikud olendid, kes aitavad meil mõista oma vaimset olemust, tõsta sagedust ja kogeda oma peenemaid aspekte.\nKristallpealuud ja peenenergiad\nKristallpealuude kõige müstilisem ja huvitavam osa on peenenergiad ja nende kogemine ning mõtestamine inimese poolt. Ja nende energiate mõistmine on tegelikult inimese enda olemuse mõtestamine ja mõistmine.\nSelleks, et kristallpealuid mõista, peame uurima neid metafüüsiliselt.\nPealmised kristallpealuude omadused:\nEnergiate peegeldaja: Töötades kristallpealuudega vaatad sa peeglisse. Usutakse, et kristallid olevat puhta teadvuse hoidjaks, seega nad peegeldavad sinu teadvuse seisundit. Nad peededavad meie teadlikkuse taset ja toovad seega esile selgelt meie olemust, mis aitavad meil muuta oma tumedamat poolust, seda, mis meid enam ei teeni.\nEnergia murdja: refraktsioon on füüsikast tuntud termin, vikerkaare efekt, valguse muutumine erinevateks värvideks. Metafüüsiliselt aitab meie enda olemust näha erinevate aspektide läbi.\nEnergiate edastaja: transmitter nagu raadio, TV, telefon, ka inimene. Paljud inimesed jagavad oma kogemusi kontaktidest kõrgemate olenditega läbi kristallpealuude. Uustakse, et kõrgemad teadvused saavad saata infot läbi kristallpealuude, selleks aga on oluline nende aktiveerimine, et need sagedus oleks võimalikult kõrge ja ligipääsetav puhta teadvuse poolt.\nEnergiate harmoniseerija: see pole kõige levinum omadus, mida kasutatakse. Harmoniseerimine aitab luua sidet teejuhtidega, taimede, inglitega jms.\nEnergia ja info salvestajad: paljud usuvad, et see omadus on peamine põhjus, miks on kristallpealuud on loodud. Nad usuvad, et meie esivanemad salvestasid siia teadmised, mis aitavad meid üleminekuajal.\nEnergiate võimendaja: see lähtub peegelduse omadusest. Kui sa oled armastuse seisundis, siis kristallpealuu võimendab sulle seda energiat. Seega mediteerides ja kontsentreerudes sinu seisund peegeldub ja seega võimendub. See kehtib nii positiivsete kui ka negatiivsete tunnete ja seisundite kohta. Kristallpealuu teeb eriliseks see, et lisaks kristallide omadustele on tal omad lisaomadused, mis suurendavad kristallide mõju.\nMuud omadused: võimekus fokuseerida. Selleks on palju vahendeid nagu küünal, mantra jne, kuid kristallpealuuga võime peegeldada, murda ja võimendada ning see teeb ta unikaalseks tööriistaks. Fokusseerimine kehtib eriti aju kohta, kuna on palju stimulante, mis kurnavad aju (TV, info, toit jpm), kuid muutes aju fookust saame seda kasutada oma teadvuse laienemise tõlgendamiseks ja kogemiseks. Lisaks on kristallpealuul võimekus salvestada sündmusi.\nKristallpealuud on võimsad tööriistad isiklikuks arenguks ja transformatsiooniks, erinevate oskuste arendamiseks ja teadlikkuse laiendamiseks. Nad aitavad avada meie aju potentsiaali, parandada meie psüühilisi oskusi, tervendada ja tasakaalustada. Nad on väärt avastamist ja uurimist, et nende täielik potentsiaal avada.\nKuidas kristallpealuid valida?\nOle ühenduses oma südamega - ära lähtu meelest ja egost. Küsi endalt: milleks mulle kristallpealuud vaja on? Mis on eesmärk? Tunneta, milline on sinu jaoks kõige optimaalsem kristall, mida vajad.\nKuidas kristallpealuud puhastada?\nEnergeetiliselt on vahe kristallil ja kristallpealuul ning lisaks on veel oluline tabada ära, kas kristallpealuu on aktiveeritud või mitte. Juhul, kui seda ei ole kasutatud musta maagia eesmärkidel, siis pole puhastamine oluline.\nPuhastusmeetodi tugevus sõltub kavatsusest ja sinu usust sellesse meetodisse. Võid teda puhastada füüsiliselt, stiihiate abil, näiteks voolava veel all, allikas (aga ole ettevaatlik, sest osad kristallid ei talu vett). Võid luua oma tseremoniaalse meetodi, kuid tee seda südamest. Võid kasutada ka suitsutamist viiruki, kadaka, salvei või mõne muu pirruga, mida on kasutanud paljud traditsioonid. Aga see ei ole sügav puhastus, vaid pigem pealmiste energiakihtide puhastus. Kõige olulisem on aga kavatsusega puhastamine.\nKuidas kristallpealuu aktiveerida ja temaga töötada?\nVõid kristallpealuud kasutada meditatsioonis kuna ta muudab ajulaineid ja teadvuse seisundit. Kristallpealuu äratamise juures on oluline inimene, kes seda aktiveerib. Sul peab olema võimekus end ühendada kõrgemasagedusliku energiaga, leida hea kontakt südamega ja väga edasijõudnud tehnika korral üksolemise tunnetamine. Aktiveerimine on spirituaalne teekond aktiveerija jaoks.\nIga kaasagne kristallpealuu omab võimekust ühendada end ülemaailmsesse kristallpealuude võrgustikku. Võid proovida teda aktiveerida ka valguse ja heliga, aga tegelik aktiveerimine käib ikkagi läbi teadliku kavatsuse ja ühenduse. Heli ja valgus aitavad pigem vaatleja sagedust tõsta. Ja mida kõrgem sagedus, seda parem ligipääs kõrgsageduslikule ja avaramale teadvusele.\nMeditatsiooniks ühenda end südamega, tunne sügavat armastust, ava silmad ja vaata kristallpealuud. Luba endal tunda sügavat ühendust ja tunne kuidas kaovad piirid sinu ja kristallpealuu vahel. Luba endal avarduda ja paisuda loomulikult. Sellel hetkel sinu kristallpealuu avardub vastavalt sinu seisundile. Istu selles ühendusetundes niikaua kui võimalik.\n13 iidset pealuud täherahvastelt\nLegendi või müüdi sisu seisneb selles, et iidsed täherahvad kinkisid planeet Maa inimestele info, mis aitab neil tõusta uuele teadvuse tasemele. Ja see info on salvestatud 13 pealuus, mis on üle planeedi kuskil laiali ja peidetud. Osa legendist kirjeldab, et selleks, et inimkonna teadvus saaks tõusta, peavad kõik need 13 kristallpealuud kokku saama ning asetuma nii, et 12 neist on ringis ja kolmeteistkümnes, mis sümboliseerib meid, inimesi planeedil Maa, on seal ringi keskel, et saavutada ühtsuseteadvus.\nTähed, kust on pärit need rahvad, kellelt legendi järgi pärinevad need ülejäänud 12 pealuud: Andromeda, Taurus, Pleiaadid, Cassiopeia, Orion, Siirius, Alfa Centauri, Dragon, Cygnus, Ursus Major, Zeta Reticuli, Arcturus. Iga see iidne kristallpealuu omab siis antud täherahva energiat.\nAutor: Kalev Klaar\nTäna, pühapäeval, 20. novembril kell 14 toimub Klaarsuses kristallpealuude päeva meditatsioon maailma rahu toetuseks.\nKuula Kalev ja Leie Klaari rääkimas kristallide maagilisest maailmast Raadio 2 saates "Hallo, Kosmos!". Vaata ka nende kodulehte www.klaarsus.com ja facebookilehte\nUuri lisa kristallpealuude kohta kodulehtedelt www.crystalskulls.com ja www.crystalscullworldday.com ning hakka facebookis kristallpealuust vaimse õpetaja KolbaVader fänniks.


VIDEO | Raketti Endla looduskaitsealalt otsib pea sada inimest, kuid kohalikud ei tea asjast midagi. "Pole pauku kuulnud, arvasin, et teisipäeval müristas." - DELFI\nVIDEO | Raketti Endla looduskaitsealalt otsib pea sada inimest, kuid kohalikud ei tea asjast midagi. "Pole pauku kuulnud, arvasin, et teisipäeval müristas."\nRaketi maandumispaiga lähistel elavad inimesed ütlevad kui ühest suust, et ei kuulnud teisipäeval mingit mürinat ega pauku.\nEndla raba lähistel asub Tapiku küla, mille lähistel käivad õhk-õhk tüüpi raketi AMRAAM otsingud. Ajutiselt on küll otsingud peatatud, sest eile õhtupoolikul süttis otsingualal raba, kuid täna õhtul oli tulekahju saanud piiri ja Lõuna päästekeskuse pressiesindaja Marek Kiik ütles Delfile, et võib-olla saavad homme piirkonnas otsingud jätkuda. “Peame veenduma, et tulekahju on lõplikult likvideeritud ja koldeid ei ole enam ka sügaval turbapinnases, kui nii on, saavad otsingud võib-olla homme jätkuda.”\nTapiku küla elanikud, kellest ligikaudu viie kilomeetri kaugusel otsib raketti rohkem kui sada inimest, nende hulgas kaitseväelased ja päästjad, möönsid aga kui ühest suust, et nemad kuulsid raketist alles meedia vahendusel. “Ma olin sel ajal kodus küll, aga mingit mürinat või paukumist pole mina küll kuulnud,” sõnas üks perenaine ja naljatles, et elab võimalikule maandumiskohale niivõrd lähedal, et kui rakett lennanuks pisutki teisiti, võinuks see tabada tema lauta. “Siis oleks nii mina kui ka mu lehmad vastu taevast.”\nOtsimiskohale väga lähedal elav vanapaar aga tunnistas, et kuulsid teisipäeva pärastlõunal küll mürinat, kuid arvasid, et tegu on piksega. “Õudne äike oli tol päeval. Ega me mingit raketti näinud küll pole,” ütlesid nad. “Siin voorib ainult päästeautosid ja kaitseväe masinaid oleme ka näinud,” lisas vanaproua.\nTapiku külas asuva talu hoovil autot putitanud mehe sõnul ei kuulnud ka nende majapidamises keegi, et pea 4-meetrine rakett oleks peakohalt üle lennanud. “Ega kui oleks teadnud ja osanud vaadata, siis võib-olla oleks näinud, aga ma pole midagi kuulnud,” ütles ta.\nTeisipäeva pärastlõunal kell 15.44 lasi Eesti õhuruumis olnud Hispaania õhuturbe hävitaja Eurofighter välja AIM-120 AMRAAM raketi, mille arvatatavaks asukohaks on Endla looduskaitseala Jõgevamaal. Raketti ega selle osi ei ole aga senini leitud.


Waze’i märgitud löökaugud jõuavad nüüdsest otse teehooldajateni | tehnikamaailm.ee\nTeede Tehnokeskus tegi Waze andmete kasutamiseks tehnilise lahenduse, mille kaudu jõuab teekasutajate poolt Waze äppi sisestatud info teeakude kohta otse teehooldajateni.\nTeede Tehnokeskuse juhi Taivo Mölli sõnul tekib kevadeti teedele paratamatult rohkem auke ning inimestel tasub need Waze kaardirakenduses ära märkida. „Teehooldajatel võtab kevadeks välja sulanud olude kaardistamine oma aja, aga kui inimesed ise löökaukudest teavitavad, siis jõuab see info läbi meie infosüsteemi otse kohale ja teedefirmad saavad hakata suuremaid puudusi kiiresti likvideerima. Niimoodi pareneb teede ja tänavate kvaliteet ning turvalisus,“ ütles Möll.\n„Praegu edastame Waze kaudu laekunud löökaukude info teehooldajateni riigimaanteede kohta. Selleks, et info jõuaks kohale üle Eesti, peaksid ka kohalikud omavalitsused pidama korrektset teeregistri andmestikku, mis praegu on tihtipeale kahjuks puudulik või aegunud. Ajakohastatud teeregister aitab kohalikel omavalitsustel võtta kasutusele kaasaegseid teede haldamise ja hooldamise lahendusi, mis kokkuvõttes aitavad kulusid kokku hoida,“ lisas Möll.\nTaivo Mölli sõnul tasub Waze’i märkida ka teisi teeoludega seotud hoiatusi, näiteks libeduse, halva nähtavuse ja avariiteateid, sest ka need jõuavad automaatselt teiste kasutajate ning vastavate ametkondade ja teehooldajateni.\nTeede Tehnokeskus tegeleb teeandmete kogumise ja analüüsiga, tee-ehituse mõõtmise ja kontrollimise ning intelligentsete transpordiinfosüsteemide arendamisega. Teede Tehnokeskusele kuulub Baltikumi suurim tee- ja ehitusmaterjalide katse- ja arenduslabor.


Põhjarannik » Kauksi puhkemaja pärjati parimaks turismiettevõtteks\n15. november 2017 SIRLE SOMMER-KALDA\nKauksi puhkemaja pakub privaatseks lõõgastumiseks eri suuruses palkmaju.\nKonkursi “Põhja-Eesti parimad turismiarendajad 2017″ aasta väikeettevõtteks kuulutati Kauksi puhkemaja kui Peipsi piirkonna ettevõtjate koostöömootor ja kohaliku toidu edendaja.\nEelmisel reedel Rapla kultuurikeskuses toimunud Põhja-Eesti turismikonverents tipnes konkursi “Põhja-Eesti parimad turismiarendajad 2017″ nominentide ja laureaatide väljakuulutamisega.\nParima väikeettevõtte 2017 tiitli pälvis Kauksi puhkemaja, kes on varemgi esikolmikusse jõudnud.\nKauksi puhkemaja perenaine Piret Talistu ütles, et ühtegi samaväärset tööalast tunnustust tal ette näidata pole. “Teadsin, et meid valiti nominentide sekka, aga võit oli väga üllatav ja meeldiv.”\nKauksi puhkemajale on toonud ohtralt tähelepanu käimasolev Peipsimaa maitsete aasta. “Eks me püüame maitsete aastast võimalikult palju kasu lõigata − rumal oleks jätta seda kasutamata,” tõdes Talistu.\nNii võõrustati novembrikuu esimesel laupäeval esimest Peipsi toidu söömingut. Puhvetlaud külmade ja soojade, soolaste ja magusate ampsudega oli kaetud terve päeva ning majast käis läbi ligi 70 toidunautlejat.\n“Saime hästi palju tänusõnu ja positiivset tagasisidet,” rõõmustas Talistu, kes kaasas kokkamisse Peipsi toidu võrgustiku liikmed.\n“Kuna minu kokk oli puhkusel, jagasime ülesanded ära: kala tegi maitseelamuste koda, Lamba ja Roosi talu tuli oma lambalihatoodetega, Tagavälja talu hoolitses magusa eest. Kohal olid ka Lohusuu naised ja Alutaguse Juust. Ise tegin lambaprae pihlakatega, tumedas õlles loomaliha ja igaks juhuks sealiha seentega, sest kõik lamba- ja loomaliha ei söö. Meie poolt oli veel leib ja peedisuupiste.”\nTalistu kiitis, et köögitoimkond oli suur ja kõik laabus hästi. “Võrgustik on meil tugev − oleme selle aastaga saanud väga headeks sõpradeks.”\nKauksi puhkemaja esitas konkursile Ida-Viru turismiklaster, kirjeldades seda kui Peipsi piirkonna turismiettevõtete koostöömootorit.\n“Kauksi puhkemaja on kolme majaga loodussõbralik ja privaatne puhkekoht, mis eristub oma toidupakkumisega − kasutab seda, mida hooaeg pakub, sealhulgas metsatoitu,” märkis Ida-Viru turismikoordinaator Kadri Jalonen.\n“Eriti sel aastal on nad ära teinud supertöö: korraldanud nii kontserte kui muid kogukonda liitvaid tegevusi, osalenud Tuletorni kontserdil kohaliku toidu propageerijana, hüpanud hooga Peipsimaa maitsete aasta korraldajate ridadesse, osalenud Lohusuu kalurite päeva Peipsi kalasupi konkursil, olnud toetaja ja soovitaja teistele kohalikele ettevõtetele.”\nJaloneni sõnul teeb Kauksi puhkemaja Peipsi rannikul seda, mida turismiklaster kogu Ida-Virumaal. “Kauksi puhkemaja panustab terve oma piirkonna edendamiseks. Lihtne on kõrval toimetada ja kasu saada sellest, kui piirkond muutub populaarseks. Erakordsed on aga need, kes sellesse oma hinge panevad.”\nParima suurettevõtte tiitlile kandideeris Ida-Virumaalt Meresuu spaahotell, mis jõudis ka nominentide sekka. Laureaaditiitli viis kaasa Tallinna külje all asuv Atlantis H2O Aquapark.\nJaloneni hinnangul vääris esile tõstmist Meresuu taassünd − uus operaator OÜ SPA Tours, kes tegutseb ka Viimsi spaas ja Grand Rose spaas, on tõstnud Meresuu külastajate arvu eelmise aastaga võrreldes 60 protsenti.\n“Uuendatud on saunamaailma, restorani kvaliteet ja klienditeeninduse tase on tõusnud ning järjest investeeritakse maja renoveerimisse. Meresuu spaa on julge teenuste arendaja ning jõudis konkursi “Ida-Viru parim uus seiklus 2017″ lõppvooru oma saunarituaalidega,” loetles Jalonen spaahotelli voorusi.\nAasta 2017 atraktiivseima turismiprojekti nominendiks valiti Tulivee rannarestorani käivitamine (OÜ Trogar). Laureaadiks tunnistati Harjumaal asuv Eesti mootorispordi muuseum MOMU.\n“Rannarestorane on Eestis ootamatult vähe − neli. Nüüd on Põhja-Eesti piirkond saanud juurde just meie rannikuala väärindava turismiobjekti − kaunil rannal omanäolise arhitektuuriga hubase toidukoha,” kirjeldas Jalonen läinud suvel avatud söögikohta, mis kohe populaarsust kogus.\n“Ühelt poolt toob restoran külastajaid kaunisse, aga seni vähetuntud Liimala liivaranda. Samal ajal satub külastaja ka kunagi väga reostatud ja nüüdseks oluliselt parandatud keskkonnaga Purtse jõe suudmesse ning sadamasse. Sellega saab Purtse jõepiirkonna maine jälle tõusta,” ütles Jalonen.\nMaakonna turismikoordinaator hoiab pöialt restoraniomanike ambitsioonile jõuda 50 Eesti parema restorani sekka ning Tulivee külastuskeskuse arendusele, mis sai toetust piirkondade konkurentsivõime tugevdamise programmist.\nPaugutav Ojamaa kaevandus häirib Võrnu küla elanikke


Saaremaal lahvatas õllesõda - Kaup ja teenus - Tarbija - Majandus\nSaaremaal lahvatas õllesõda\n21. juuni 2016, 7:00\nÕllemeister Arvet Väli võib kaotada aastakümnete jooksul tuntust kogunud Pihtla õlle nime kasutamisõiguse, sest seni kaubamärgina registreerimata nime taotleb endale koduõllemeister Aarne Trei.\n«Jama sellest võib tulla, ma ei kahtlegi selles,» ütles Saarte Häälele Aarne Trei, kes märtsis esitas patendiametile taotluse kaubamärgi Pihtla õlu registreerimiseks.\nTrei sõnul on Arvet Väli teda juba advokaatide ja ajakirjandusega ähvardanud ning soovitanud avalduse tagasi võtta. «Ma vastasin, et me läheme edasi, sest me ei riku seadust,» lausus kolm nädalat tagasi registreeritud ettevõtte Pihtla Õlu OÜ juhatuse liige Aarne Trei. Veebruaris on Trei osalusel registreeritud ka Pihtla Pruulikoda OÜ.\nPihtla õlut tootva Taako OÜ omaniku Arvet Väli hääletoon oli Saarte Häälega nimevaidlusest kõneldes murelik. «Ilmub ühtäkki mees, kes hakkab ümber kantima 20-25 aastat meie kasutuses olnud nimesid – see on vastik ja ebameeldiv olukord, mille pärast oleme juba pikalt stressis,» rääkis Väli.\nVäli rääkis, kuidas naabrimees ostis tema kõrvalt ära vana konservitööstuse ja registreeris sinna esmalt OÜ Pihtla Pruulikoda ja siis teisegi osaühingu Pihtla Õlu. «Kui ta peaks ka tootma hakkama, siis oleks tal ju väga mõnus nende nimede peal, mille meie oleme sisse töötanud, liugu lasta,» sõnas Pihtla õlle tuntuks teinud mees.\nAarne Trei ei lase ennast naabrimeeste-konkurentide riivatud õigustundest ja kriitikast häirida, vaid leiab, et Arvet Väli on kujundlikult öeldes ise džinni purgist välja laskunud. «See on ju Väli püha soov, et ma siin ilma litsentsita õlut ei teeks, ja tegelikult on tal õigus,» rääkis Trei, kes kunagi nõuete karmistamise tõttu õlletegemise litsentsi pikendamata jättis, kuid sellegipoolest aeg-ajalt õlut edasi pruulis. Trei sõnul võis just Väli olla see, kes tema peale maksuametisse ja veterinaarkeskusse kaebas. «VTAs öeldi mulle, et minu peale on kaebus tehtud ning hiljuti sain Tallinnast soovituse, et ole hea mees, aja need asjad korda,» ütles Trei.


Eesti rahvaarv eelmisel aastal vähenes | Adaur.ee: kinnisvaraturg peopesal\nEsialgsetel andmetel sündis Eestis 2015. aastal ligi 14 000 last, mis on ligi 400 last rohkem kui aasta varem. Arvestades, et sünnitusealiste naiste arv on vähenenud, sündis 2015. aastal esialgsel hinnangul naise kohta rohkem lapsi kui aasta varem. 2015. aastal suri 15 400 inimest. Surmade arv on viiendat aastat järjest püsinud samal tasemel, kõikudes vaid +/-100 inimese võrra. Kuna rahvastik vananeb ja vanemaealiste hulk iga aastaga suureneb, võib eeldada oodatava eluea jätkuvat kasvu.\nDiagramm: Rahvaarvu muutus, 2000–2015\nRahvastikustatistika põhineb 2011. aasta rahvaloenduse rahvaarvul, millele on lisatud alakaetus. Iga aasta korrigeeritakse rahvaarvu registreeritud rahvastikusündmuste – sünni- ja surmajuhtude ning elukohavahetuste (rände) – andmetega. Alates 2000. aasta rahvaloendusest on rahvastiku arvestuses loendatud isikutele lisatud alakaetus. Statistikaamet on kahe viimase rahvaloenduse vahelist perioodi korrigeerinud ka registreerimata välisrände arvestamisega.\nEsialgse rahvaarvu puhul on tegemist sünni, surma ja rände esialgsete andmetega. Statistikaamet avaldab täpsustatud rahvaarvu 4. mail 2016 ja täpsustatud rände andmed 25. mail.\nTags: Eesti, iive, rahvaarv, rahvastik, riik, statistika, Statistikaamet, vahetus, Väli\nUuem uudis: Arco Vara: Tallinna ja Harjumaa korterituru ülevaade 2016-01 ››\n‹‹ Vanem uudis: KV.EE: Kas majade turg saab 2016. aastal hoo sisse?


Kuidas lugeda veinide degusteerimise märkmeid- Winestealssd.com - Õppida\nPõhiline Õppida Kuidas lugeda veinimaitsmise märkmeid...\nKuidas lugeda veinimaitsmise märkmeid...\nKas teil on kunagi raske veini degusteerimise märkmeid lugeda?\nVeinide degusteerimisel on alati subjektiivne, isikupärane kvaliteet, sest maitse ja lõhn on nii lahutamatult seotud inimese enda võrdluspunktidega. Ka keel on nii kollektiivne kui ka individuaalne ning võite samastuda ühe veinikriitikuga teise üle.\nKuid on mõned levinud veinikirjeldavad sõnad, mida on kasulik teada. Allpool on see, mida meie eksperdid kokku panid.\nLisateavet selle teema kohta leiate aadressilt Andrew Jefford, kes on koostanud kuuepunktilise juhendi veini degusteerimise märkmete kirjutamise kohta ja ka meie väljavõttest Berry Bros & Ruddi hiljuti ilmunud raamatust kuidas veinist aru saada .\nVeinide degusteerimise märkmete lugemine:\nKuivad valged veinid\nKrediit: Patrick Grabham\nNäidisvein: Louis Latour, Meursault, 1998\nMaitsmise märkus: puhas,libekeskkollane, rohelise varjundiga, üsna rikas , tõeliselt armas värv. Puudutus uus puit ninal, küps meloonia puuviljad, kergelt eksootilised, stiilsed ja väga ilmekas . Hästi, lilleline , kuslapuu puuviljad suulael koos sarapuupähkel ülemtoonid, rikkad ja üsna võine , kuid hea sidrunhappega, väga elegantne, kuid siiski noor. Väga hea tasakaal, hästi segunenud tamm ja puuvili, suurepärane näide viinamarjasortidest, kus domineerib terroir, suur püsivus, väga hea tulevik.\nlibe - sõna otseses mõttes läbipaistev, nagu selge vesi, säilitades samal ajal oma värvi\nrikas - näitavad küpsust ja viskoossust, tavaliselt klaasi külgedel tekkivatest jalgadest või “pisaratest” kui värvi sügavusest\nuus puit - prantsuse või ameerika uue tamme vanilje-vanilliini aroom\nmeloonia -tähendab küpseid, kergelt eksootilisi puuvilju, viidates tavaliselt Chardonnayle. Eksootilisemad puuviljad võiksid olla ananass, guajaav\nilmekas - väljendusrikas kas viinamarjasordi, terroiri või mõlema suhtes. Stiilne + väljendusrikas oleks peene kujuga vein iseloomuga\nlilleline ninal tavaline, suulises mõttes aga lillelisuse ja maitse segu\nkuslapuu / sarapuupähkel - Meursault's kasvatatud Chardonnay tüüpilised väljendid, ümarad ja atraktiivsed\nvõine - küpsuse mulje koos teatud lihasusega, mis on sageli barreli käärimise või tünni vananemise tulemus\nAromaatsed ja magusad valged veinid\nNäidisvein: Château Lafaurie-Peyraguey, Sauternes, 1er Cru Classé 1985\nDegusteerimise märkus: puhas kuld värvilised, kollase varjundiga ja veel ilma merevaiguta. Lilleline , mesine-virsik ja aprikoos , mulje suurest magususest, kuid mitte üleliia uimane . Kallis ja lanoliin maitsed maitselt, rikkad odrasuhkur magusus, suurepärane puuviljaekstrakt, hea botrytis , imal, stiilne viimistlus. Täitsa armas Sauternes ilusast aastast, maitses suurepäraselt 15-aastaselt, jälle sama kaua ees.\nkuld - kuldne värv näitab nii algset küpsust kui ka magusust kui ka küpsust. Kümne aasta pärast on kuldne värv saanud merevaigukuma ja värv küpsedes edasi kuldsest merevaiguks\nlilleline - ninal lille- või õielõhn, erinevalt puuviljalõhnast\nkallis - paljud magusad veinid lõhnavad sõna otseses mõttes mee järele, kuid kuuldes viitab see küpsele kontsentratsioonile ja rikkusele, mida iseloomustab mee lõhn\nvirsik / aprikoos - nende luuviljade aroom leidub ka Viognieri viinamarjade aroomiveinides ja tähistab sooja suvist küpsust\nuimane - rikkuse kontsentratsioon, mis läheb sõna otseses mõttes pähe. Üle peapööritav vein oleks liiga jõuline ja tasakaalust väljas\nlanoliin - sile kreemjas mulje, mis on sageli seotud küpsusajaga Semillon viinamarjaga, vastupidiselt hapule maitsele\nodrasuhkur - kontsentreeritud magusus, kuid mitte magus\nbotrytis - viinamarjades sisalduva vee vähendamine ja seeläbi suhkrute suurendamine, kui neid ründab ülasulam või ülimädanik\nNäidisvein: Allegrini, Valpolicella Classico Superiore 1998\nMaitse: Telliskivi punane värvi, väga värske ja noor välimus. Hästi, roosilaadne nagu kimp, natuke magusat rünnak , kuivem teine nina . Puhas, kirsilaadne puuviljamaitsed maitses, vihje puit ja puudutus kibedad mandlid , hea tasakaal, pikk ja kuiv viimistlus. Hästi pikk maitse, vaatamata elavusele, looduslikule happesusele, vein toit .\nTelliskivi punane - tähistab violetse või lilla värvi puudumist mõnest väga noorest veinist, pigem intensiivsuse puudumisest kui küpsustundest\nroosilaadne - õrn aroom, kuid siiski teatud küpsusega, alati lilleline\nrünnak - tugev esmamulje, selline, mis klaasist välja hüppab\nteine nina - rohkem uuritud peegeldus, mis saadakse veini keerutamisel klaasis, et vabastada rohkem kui esmamuljel\nkirsilaadne - kui kirsilaadne tähendus on kindel küpsuse mulje, siis kirsilaadne tähistab kindlat, elujõulist puuvilja, millel on tunda veidi happesust ja mitte mingisugust magusust, näiteks mustsõstardest\npuit - kindlusetunne ja tanniin, erinevalt tammepuust, mis viitab uutele vaadidele, milles vein on laagerdunud\nkibedad mandlid - sageli seotud kirssidega, teatud puuviljane mõrkjus, pigem värskendav kui ebameeldiv\ntoit - küllusliku, piiramatu puuviljaga veinid ei sobi toiduga, sest nende puuviljasus domineerib. Toiduvein on selline, mis täiendab sööki\nNäidisvein: Château Léoville-Barton, St-Julien, 2. salastatud kasv 1990\nMaitse: sügav värv, sametine punane, pole tõelist vananemismärki, ikka väga nooruslik ja kindel marjapuuvili ninal tugevasti Cabernet stiilis, mustsõstraleht, a seedripuu / sigarikarp vürts tuleb, kontsentreeritud lõhn ja rikkalikud puuviljad. Sama kontsentreeritud, tihedalt kootud vili maitselt, imeline küpsus, endiselt nooruslikud mustad sõstrad ja murakad, kindlad selgroog aga küps tanniinid , suurepärane struktuur . Üldiselt klassikaline Medoc tippvestlusest suurepärases aastakäigus. Piisavalt küps, et nüüd nautida, kuid siiski kaugel oma parimast, mis peaks olema selle kolmandal kümnendil.\nsametine - sügav, rikkalik sileda välimusega värv, mis tähistab aastakäigu ajal alati väga head küpsust\nkindel - reserveeritud ja potentsiaal areneda, positiivne kirjeldus, mitte segi ajada „kõvaga”, mis on üldiselt negatiivne\nmarjapuuvili - väikesed punased puuviljad, mis hõlmavad marja-, kirsi- ja sõstarperekondi. Üksikud punased sordid kipuvad noorena domineerima ühe või kahe sellise punase viljaga\nseedripuu / sigarikarp - seedripuit on eriti Medoci päritolu poolküpsetele ja küpsetele Cabernet-domineerivatele veinidele omane pigem veini kui tamme laagerdumise tõttu. Sigarikarp on sarnane - leidub paljudes Cabernet & Merlot veinides\ntihedalt kootud - maitsed, mis on omavahel tihedalt kootud, mitte lõdvad ega hajuvad, näitavad head arengupotentsiaali\nselgroog - hästitoimiva veini oluline element\ntanniinid - viinamarja koores ja seemnetes sisalduv aine, mis on vajalik punase veini pikaks arenguks. Tanniini saab ka tammevaatidest, milles selliseid veine laagerdatakse\nstruktuur - kindlustunne, mis on rohkem seotud iga elemendi kooshoidmisega kui kaaluga\nLugege kõiki Decanter.com-i artikleid, kuidas seda teha\nSeda lehte värskendati 23. veebruaril 2016.\nKrediit: Kevin Pruitt / Decanter\nDekodeeritud pidulikud maitsmisnoodid: jõuluvürtsid teie veinis?\nÄrge jääge degusteerimisel silma, tundke oma märkmeid ...\nhiina, hiina vein, vein, joogid\nAustraalia lansseerib Hiina veinijoojate degusteerimise märkmeid\nJefford esmaspäeval: Maitsmisnoodid - veinimaailma häbi?\nHispaania veinitehased pakuvad koroonaviiruse jaoks vajalikke vahendeid...\nPagunid või veinifestival: Prantsusmaa loeb UNESCO nimekirja...\n‘Kõige kallim’ Riesling oksjonil...\npudel, mille peal on labidaäss\nmillised veinipaarid sealiha sisefileega\nkas vein peab hingama\nmilline vein sobib singiga


hea kodaniku ajaveeb: John Sergeanti demokraatia\nAlbioni lõppenud nädala esiuudis ja demokraatia proovikivi oli 64-aastase endise poliitikakommentaatori John Sergeanti lahkumine saatest „Tantsud tähtedega“. Tegu on mehega, kes kajastanud Vietnami sõda, pinninud Margaret Thatcherit ning kelle tantsuoskus... No kes saab aru koodkeelest „12 punkti tšatša eest“, see saab. Ühes saates oigas kohtunik, et kui võiks, annaks ta nulli, sest tantsuliselt „oli kõik nii vale“. Ning mina sain nüüd tänu neile kajastustele inglise keeles selgeks sõnad nagu ’töntsakas’ ja ’vusserdis’.\nEnt pingutasid kohtunikud mis pingutasid, vaatajate häältega püsis Sergeant saates nagu vai. Ja ilma naljata, pruukis mul eelmisel nädalal BBC-d vaatama hakata kui hiljemalt 10 minuti jooksul oli pilt tantsusaalis: nädala algul küsiti, et kaua veel; kolmapäeval kutsus ta kokku pressikonverentsi, et teatada oma loobumisest („On tekkinud oht, et ma võin saate ära võita, ja sel juhul läheks see nali juba ka minu jaoks liiale“); neljapäev-reede arutati, kas ta äkki ikka oleks pidanud jätkama, ning laupäeval tegi ta siis oma viimase valsi, mis andis põhjust kogu lugu uuesti läbi käia. BBC sai päevaga 2094 protestikirja tema lahkumise pärast (olles eelnevalt saanud 377 kirja, et miks Sergeant ikka veel saates on), tänavaintervjuudes kurtsid inimesed, et „ta on ju eluaeg demokraatiast rääkinud, kuidas siis nüüd nii...!“ Facebookis on loodud grupid nagu „Boikoteeri tantsusaadet kuni John tagasi tuleb“ ning „Ma armastan Sergeanti ja tahan teda oma vanaisaks“, ligi 50 000 inimest on käinud veebilehel www.bringbackjohn.co.uk. Ning kui tundub, et see on juba üksjagu jabur, siis palun väga, ka ettevõtlusminister lord Mandelson tegi avalduse, et Sergeant peaks ikka jätkama („So far, the prime minister has yet to comment publicly. He and his wife, Sarah, are known to prefer X Factor,“ lõpetas Guardian oma uudise.)\nIgatahes taksojuht, kes mu Gatwicki sõidutas (kus ma siis veel õhtu ja pool ööd lumisest Eestist mitte lahkuda tahtnud lennukit ootasin), arvas, et vaatajad soovisid lihtsalt kohtunikele (Süsteemile!) koha kätte näidata – et säh teile oivalisi fleckerleid ja ülakehaliine, eat this! Selline meediajastu klassiviha. Ja mida see õpetab meile demokraatiast?\nKirjutas urmo kl 04:14\nSildid: kes lambaks on sündind see lambaks jääb, maailm ja mõnda, meedia\nMa olen täitsa samal meelel brittide peaministriga järelikult. Pooldan samuti iga kell X-faktorit ehk värvikat persooni ja mitte seda Barbi ja Shwarzeneggeri tüüpide võitu, mis praegu Eesti tantsusaadet ees ootab.\nEh, ja minu foorumil räägiti täna Ungari Idol'ist (nad kutsuvad seda Megastaari saateks), mille võitis tänavu kevadel vist (mai viitsi fakte kontrollida) keegi mustlaspoiss, mis tähendas, et samamoodi tekkisid tõsised leerid ja paljud noored tunnistasid, et selle roma poolt hääletamine oli esimene kord, kui nad tundsid, et osalevad milleski suures! Võibolla on see tõesti lähim demokraatiale ja osalemisele, kuhu me noored saame...\n3. detsember 2008 02:18


Marea / DROPS 188-35 - DROPS Design tasuta kudumise mustrid\nDROPS Brushed Alpaca Silk lõngast ringselt kootud ripskoes ratasjakk suurustele S kuni XXXL\nDROPS disain: mudel nr as-086\nSUURUSED: S/M – L/XL - XXL - XXXL\n225-250-300-300 g värv nr 15, hele mereroheline\nDROPS SUKA- ja RINGVARDAD (40 ja 80 cm): 5,5 mm – või sobivad, et saavutada koetihedus 16 silmust ja 22 rida parempidises koes = 10 cm lai ja 10 cm kõrge.\nDROPS SUKAVARDAD: 4,5 mm – sooniku tegemiseks – või sobivad, et saavutada koetihedus 18 silmust ja 23 rida parempidises koes = 10 cm lai ja 10 cm kõrge.\nLõngakulu sellele disainile alates\t47.60€. Loe edasi.\nKõik kasvatamised tehakse parempidi ringil.\nKoo, kuni silmusemärkijani, tee 1 õhksilmus, 1 parempidi (= silmusemärkijaga silmus), 1 õhksilmus (= 2 silmust kasvatatud). Korda iga parempidi silmuse juures (= 32 silmust kasvatatud ringil). Koo kasvatatud silmused pahempidi keerdsilmustena järgmisel ringil, et ei jääks auke. Hiljem koo need ripskoes kuni valmimiseni.\nRATASJAKK – KARDIGAN\nAlustatakse keskelt ja kootakse väljapoole, algul edasi-tagasi, pärast ringselt. Siis jagatakse osadeks ja kootakse hõlmad edasi-tagasi. Varrukad kootakse eraldi edasi-tagasi ja ühendatakse pärast külge.\nAlgul koo edasi-tagasi 1 sukavardaga, siis jätka ringselt 5 sukavardaga. Hiljem võta ringvardad, kui on rohkem silmuseid.\nLoo 8 silmust 5,5 mm sukavarrastele Brushed Alpaca Silk lõngaga. Koo skeemi A.1 (= 8 mustrikordust 1 silmusega) edasi-tagasi. Kui skeem A.1 on tehtud vertikaalselt, on 32 silmust ringil. Töö on umbes 6 cm läbimõõt.\nNüüd koo skeemi A.2 (= 16 mustrikordust 2 silmusega). Ringi algus on seljaosa keskel (kaela taga). Jätka niimoodi mustriga, st. kasvata 2 silmust igal mustrikordusel igal 10. ringil. Koo, kuni töö läbimõõt on 36-38-40-42 cm = umbes 192-224-224-256 silmust (= 32 parempidi silmust umbes 5-6-6-7 ripskoes silmusega nende vahel).\nNüüd tee käeaugud (säti nii, et järgmised 2 ringi ei oleks kasvatamise ringid): koo esimesed 31-33-35-37 silmust nagu enne, koo maha järgmised 28-32-36-38 silmust (jälgi, et mahakudumine ei jääks kiskuma), koo nagu enne kuni jääb 59-65-71-75 silmust (= umbes 74-94-82-106 silmust), koo maha järgmised 28-32-36-38 silmust, koo nagu enne viimased 31-33-35-37 silmust. Järgmisel ringil loo 28-32-36-38 uut silmust mahakootud silmuste asemel mõlemal küljel (jälgi, et ei jääks kiskuma) = umbes 192-224-224-256 silmust.\nNüüd koo skeemi A.2 järgmiselt: * koo RIPSKOES – vaata ülevalt, kuni teise parempidi silmuseni esimesel/järgmisel skeemi A.2 mustrikordusel (= umbes 6-7-7-8 silmust ripskoes, st. koo ripskoes esimene parempidi silmus), koo 1 parempidi nagu enne (= parempidi silmus), koo ripskoes skeemi A.2 viimaste silmuste kohale (= 5-6-6-7 silmust, st. igal mustrikordusel on ainult 1 parempidi silmus) *, korda * kuni * tervel ringil (= 16 parempidi silmust kokku ringil ja umbes 11-13-13-15 ripskoes silmust nende vahel).\nJätka mustriga kuni valmimiseni, SAMAL AJAL kasvata 1 silmus mõlemal pool iga parempidi silmust igal 10. ringil nagu enne – loe KASVATAMISE NIPPI.\nJätka niimoodi, kuni töö läbimõõt on 96-102-108-112 cm – koo viimane ring pahempidi = umbes 480-544-576-608 silmust.\nNüüd jaga töö osadeks järgmiselt: koo maha esimesed 40-45-48-51 silmust, koo parempidi järgmised 120-135-144-153 silmust (= vasak hõlm), koo maha silmuseid, kuni jääb 160-180-192-204 silmust (= umbes 160-184-192-200 silmust on kootud maha), koo järgmised 120-135-144-153 silmust (= parem hõlm), siis tõsta need silmused abilõngale, koo maha viimased 40-45-48-51 silmust. Katkesta ja kinnita lõng.\nJätka mustriga edasi-tagasi 120-135-144-153 silmusega (1. rida = töö pahemal pool), SAMAL AJAL koo maha esimesed 2-3-3-3 silmust iga rea alguses (st. koo maha 2-3-3-3 silmust mõlemal küljel). Jätka mustriga ja mahakudumistega, kuni töö pikkus on 63-63-66-68 cm ringi keskelt (st. hõlma pikkus on umbes 15-12-12-12 cm) = umbes 20-15-24-33 silmust jääb. Koo silmused maha.\nLoo 4,5 mm varrastele 38-42-42-46 silmust (kaasaarvatud 1 ääresilmus mõlemal küljel) Brushed Alpaca Silk lõngaga. Koo soonikut 1 parempidi/3 pahempidi, kududes 1 ääresilmuse ripskoes mõlemal küljel.\nKui töö pikkus on 5 cm, võta 5,5 mm ringvardad ja koo parempidises koes, tehes 1 ääresilmuse ripskoes mõlemal küljel.\nKui töö pikkus on 10 cm – järgmine rida on töö paremal pool, kasvata 1 silmus mõlemal küljel, tehes õhksilmuse 2 ääresilmuse kõrval = 2 silmust kasvatatud. Järgmisel real koo õhksilmused pahempidi keerdsilmustena (= töö pahemal pool), et ei jääks auke. Kasvata nii iga 3-2,5-2-1,5 cm järel kokku 11-12-15-17 korda = 60-66-72-80 silmust.\nKui töö pikkus on 42-42-40-40 cm, koo silmuseid maha varrukakaare kujundamiseks iga rea alguses (st. mõlemal küljel): 3 silmust 1 kord, siis 1 silmus 14-18-20-26 korda kokku, siis koo maha 1 silmus iga teise rea alguses (st. mõlemal küljel) kokku 7-6-7-5 korda = 12 silmust. Töö on umbes 55-56-56-57 cm. Koo silmused maha.\nÜhenda külge varrukad ja õmble kokku varrukaalune õmblus ühe ääresilmuse kõrvalt. Kasuta alustamise lõngajuppi ja õmble kokku ringi keskkoht selja keskel (= umbes 3 cm).\nTänan valimast DROPS Designi! Me anname endast parima, et meie juhendid oleks kergesti arusaadavad. Kõik mustrid on tõlgitud Norra keelest, alati on võimalik kontrollida arvutusi ja mõõte originaaljuhendist (DROPS 188-35) .\nJäta kommentaar mustrile DROPS 188-35


Diip kunstiinimene: See hetk kui ma tean, et targem oleks vait olla, aga ma ei oska\nPosted by Eveliis at Wednesday, June 22, 2016\nebaparlikarp June 22, 2016 at 12:15 PM\nMind valdasid täpselt samad mõtted. Iseenesest on tore, et Grete Klein võttis PR nõu kuulda ja vabandas. Aga et vabandas veel mingite kingituste jms saatel, siis noh.. See on juba ülepakutud ja minu meelest totaalne etendus. Ka minu meelest on Kai jätkuvalt tore ja kõik jutud :) Mina lihtsalt oleks öelnud Gretele, et tore et vabandad ja KÕIK. KÕIK. KÕIIIIKKK!\nTeiseks... Loomulikult võivad emotsiooni ajel öelda inimesed midagi, mida hiljem kahetsevad. Aga jätkuvalt arvan, et intelligentne täiskasvanud inimene ei tee sellise vormi ja järeldustega ("Kritiseerid, sest oled kade ja kibestunud") väljaütlemist. Seega, see et vabandas on elementaarne, ülejäänud on lihtsalt show. Ning kella see minu jaoks tagasi ei keera.\nEveliis June 22, 2016 at 12:47 PM\nJust show oleks võinud ära jääda ja olekski olnud täiskasvanulik värk.\nMina panen edaspidi Grete ja Laura vahele võrdusmärgi.\nTäiesti sama meelt. Lame kuidagi. Piinlik vist isegi rohkem. Grete on ebasiiras minu jaoks.\nEveliis June 22, 2016 at 12:48 PM\nMina mõtlen, et me kõik ütleme aegajalt välja asju, mille pärast on elementaarne viisakus vabandada, aga selline ülepingutatud show on mu jaoks samuti ebasiiras (küünik nagu ma olen)\nMa ei ole isegi kyynik, aga ma ei salli labasust. Ja no tee v6i tina, aga tšikk on yhispildil Kaiga eriti pingutatud naeratusega. Oligi täielik show. Aga selline lollidele mõeldud show, sest mõtlev inimene näeb selle ju kohe läbi. Kai mulle meeldib, aga oleks piisanud vabandusest.\nEveliis June 22, 2016 at 1:11 PM\nLugesin just publikust "päeva klõpsu" ja nagu ka blogi FB lehel kirjutasin, siis nüüd tahaks mina endale kurku oksendada ja padruneid küsida. "aitäh ilusa päeva eest!" kirjutab Grete. Anna kannatust!\nLilli Lees-Leesmaa June 22, 2016 at 1:14 PM\nAmmu sellest teemast kopp ees, ei vääri nii palju tähelepanu, aga ikkagi mina ka avasin selle artikli üks päev ja õuduse tunne tuli. Nii võlts ja manipuleeriv - see pilt, kus koos naeru kihistasid oli ikka tipp. Mida on koos nii pingutatult itsitada kahel võõral inimesel? Selline vaht jälle, et no oleks tõesti piisanud, et Grete tunnistaks - pingutas üle või oli loll jutt jah ja vabandab Kai ees. Kuidagi jälle oli vastik tunne - üks kuulus, kes peab nunnu edasi olema oma lapsfännide tõttu, kasutab tavainimest ära. Külvavad nats kingitustega ja teevad showd. Täielik vastikustunne.\nEveliis June 22, 2016 at 1:20 PM\nEi saaks sinuga rohkem nõus olla. selline lapsfännide manipuleerimine ja see kui ajupestavad me oleme on päris hirmuäratav tegelikult\nHeily June 22, 2016 at 2:51 PM\nAga mulle meeldis! Oli küll PR ja veel väga läbinähtav, aga siiski armas PR. :)\nPs. Ei Padjaklubi ega Grete pole mulle kunagi meeldinud ja kogu see "skandaal" mu arvamust ei muutnud.\nPs2. Mine parem loe minu "sügavat" blogi ja katseta Idaga Play-maisi ritta ladumist (jooniata nt päike ja laduge joontele maisi). :)\nEveliis June 22, 2016 at 3:19 PM\nMõnikord ma imestan, et kuidas me saame (parimad?) sõbrannad olla, sest noh me ikka oleme nii erinevad. PS: ma olin kindel, et sulle see PR meeldib.\nPS2: ma lugesin su "sügavat" blogi, aga ma ei tea...ma olen play-maisi suhtes veidike skeptiline veel. See on mul peale viimast "mängu" kenasti voodi alla ära peidetud. ma ei tea, kas ma julgen seda uuesti välja võtta\nHeily June 22, 2016 at 3:34 PM\nSõbranna olemise eelis ongi see, et on julgus olla eriarvamusel. :) Ja mulle lihtsalt meeldivad armsad asjad, õnneks ma pole ühtegi skandaalset blogi ega videot ega sõnavõttu näinud/lugenud, ainult sinu blogi asju ja seda sinu lingitud Kai viimast postitust, seega jäin kibedast osast ilma ja kogesin ainult armast. :)\nEveliis June 22, 2016 at 3:48 PM\nNoh mulle ka teoreetiliselt meeldivad armsad asjad, aga mõnikord läheb armas imalaks ja siis enam ei meeldi:)\nHeily June 22, 2016 at 4:02 PM\nKasutasin nüüd nippi, mida ma kasutan tihti selleks, et püüda teistest aru saada ehk asetasin ennast hetkeks Kai asemele. Nii - ma olen ka blogiauhindadel ja mul läks hästi. Kõige selle eufooria tuules kirjutan millegipärast midagi, mis Padjaklubi-Laura (või Malluka vms blogija) marru ajab ja tema halvustab mind avalikult (umbes nii see ju toimus?). Mõne aja pärast soovib see blogija (olgu ta kes iganes) minuga kokku saada ja vabandada. Küsimus, kas ma saaks temaga kokku? Ilmselt mitte, sest ma ei sooviks olla PR-is osaline. Kas ma temapoolse vabanduse võtaks vastu? Jah võtaks, sest head tahan ikka inimestest arvata. Kas ma tema kingi võtaks vastu? Ilmselt vist jah, sest kinke on nii tore saada, aga seda ma ei tea päris kindlalt, ikkagi vist oleneb inimesest ja nendest sõnadest, mis ta välja paiskas... Ma olen mõnes asjas jällegi paindumatu...\nAga no lasta olla, mis ma siin oletan, lähen parem lugema. ;)\nEveliis June 22, 2016 at 4:38 PM\nMa tegelikult ei mõista üldse Kaid hukka, Kai tundub mulle blogi põhjal väga siiras ja tore inimene ja ma mõistan, miks ta sellise vabanduse vastu võttis. Selgrootuks teda nimetada igal juhul ei saa, selgrootuks saaks nt mind kui mina nüüd GK-ga bestikaks hakkaks (saaks) ja teda taevani kiitma kukuks;)\nGerli Pommer June 22, 2016 at 3:30 PM\nJa minagi nõustun. Kai blogi all on keegi anonüümne kommentaator kirjutanud ka täpselt minu mõtted. Kai muidu tundub inimesi päris hästi tundvat, aga sellist PR trikki läbi ei hammustanud. Kahju.\nEveliis June 22, 2016 at 3:49 PM\nVõi siis ta ongi selline inimene, kellele meeldib igas asjas positiivne leida ja suva, et PR, nagu kasvõi ülalpool Heily ütles\nHuvi pärast küsiks, kuidas siis Gerli Pommer selles olukorras käituks või soovitaks Kail käituda, kui Kai peaks nõu tulema küsima? Et ikka edasi mingi lollaka solvumisega elada? Või veel parem ja ärapanejam oleks mõni äge räuskav ja mõnitav postitus kirjutada a la r-kioski salatid stiilis :D Nagu tulge maa peale te tüliõhujatad! Olge inimesed, eksole.\nEveliis June 22, 2016 at 11:48 PM\nEga siis selle pärast pea kohe tüliõhutaja olema. Inimesed jagunevad kahte: 1) kes pidasid seda armsaks zestiks ja 2) kes pidasid seda võltsiks suhtekorraldustrikiks. Ei mingit tüli õhutamist, lihtsalt arvamused. Mina oleksin nt soovitanud vaid vabandus vastu võtta ja kõik.\nMis aga puutub salatipostitusse, siis ka selle stiil oli mulle mittevastuvõetavja ometigi ei tee ma saladust, et mulle meeldib nii Mariann kui ta blogi, mõnikord läheb ta minu maitse jaoks üle piiri. Ka seda julgen ma otse öelda.\nmallu June 23, 2016 at 10:27 AM\nImelik, et kõigil salatipostitusega mingi thing oli :D Jumala tavaline postitus minu meelest :D\nEveliis June 23, 2016 at 10:32 AM\nKuule, ei, see oli ikka päris julm. Ma ei arva kuidagi, et kõiki asju peaks kiitma, mulle väga meeldib kui inimesed ütlevad välja, et midagi ei meeldi, aga selle postituse toon oli...noh ütleme nii et...ka sinu kohta harjumatult järsk:D\nmallu June 24, 2016 at 12:50 PM\nTõesti või? Huvitav siis miks? Et ma sõna okse kasutasin seal sees või :D? Hella hingega olete te ikka :D\nEveliis June 24, 2016 at 1:43 PM\nEi, ma ei oskagi seletada, aga kuidagi selline liiga fafaa oli lihtsalt:D Noh umbes nii, et tegelikult ma võtan postituse eest 100 euri, aga kuna ma teilt sain vaid kolm s***st salatut nagu kõik teisedki, siis siin on teile reklaam. No offense, ja laias laastus on mul ka suht suva, mis keegi mingi salati kohta ja kuidas ütleb. Samas peab tunnistama, et see ikkagi toimis reklaamina, sest kui ma nüüd Eesti tulen, siis ma tahan ka ära proovida KUI kohutav see salat siis on\nLeevi June 26, 2016 at 6:56 PM\nOlen Grete Kleiniga päriselus kokku puutunud ja ma ei ole pisike tüdruk vaid kahe lapse ema. Tegu on väga armsa ja sooja inimesega!\nJälgin aeg-ajalt sinu blogi ja see mulje, mis siit jääb, maalib pigem sinust võltsi, negatiivse ja õela inimese. Meediast loetu ja põgus kohtumine seda ka just ümber ei lükka...\nTeised on selle Grete/Laura teema ammu rahule jätnud, aga sul endiselt närib. Teise silmis pindu näed, enda silmas palki mitte.\nKai on eluterve ja tubli, et ei ussita, vaid vabandused vastu võttis! (Y)\nEveliis June 26, 2016 at 7:50 PM\nKas nüüd just endiselt, ikka samal ajal kui teema kuum oli, aga see selleks.\nMis seal salata, sellised kommentaarid nagu Sinu oma teevad ikka haiget ka, aga samas vbla tõesti põhjusega, sest ma ise kõrvalt ennast tõesti ei näe. Vbla on Sul õigus, et olen õel ja\nLeevi June 27, 2016 at 12:05 PM\nVabandust, ei soovinud tegelikult haiget teha. Minu point oli, et kui proovid oma eelarvamustest Grete/Laura suhtes veidi üle olla ja teda ka kõigest inimesena ette kujutada (igal inimesel on oma head ja vead) , näeksid kogu seda lõpplahendust ehk veidi positiivsemas võtmes...\nEveliis June 27, 2016 at 4:09 PM\nEi siin pole midagi vaja vabandada, lihtsalt eks see tuleb mulle endale ebameeldiva üllatusena, et suudan endast jätta õela ja võltsi inimese mulje. Negatiivne olen ma küll, selle vastu ei vaidle, olen nüüd püüdnud juurelda ühejäänud kahe üle. Kohe psühholoogi juures tahan täna ka selle teemaks võtta.\nAga selle PRtriki suhtes jääb mul siiski oma arvamus, mis võib olla õel inimese suhtes, aga sinna ei saa ma midagi parata, et see oli rohkem odav tsirkus kui lihtsalt hea ja südamliku inimese spontaanne otsus.


Strict Standards: Only variables should be assigned by reference in /home/np33407/domains/emmaste.ee/public_html/vald/plugins/system/bigshotgoogleanalytics/bigshotgoogleanalytics.php on line 29 Emmaste Vallavalitsus - Kutse koolitusele\nViimati uuendatud: Esmaspäev, 12 November 2012 10:10\nKas Sina oled kunagi vabatahtlik olnud? Küllap oled, kuid Sa ei tea seda. Vabatahtlik töö tähendab lihtsalt kellelegi head tegemist, ilma selle eest tasu saamata. Oluline on, et see toimuks Sinu vabast tahtest.\nKutsume Sind osalema ja kaasa mõtlema koolitusel “Vabatahtlike kaasamine ja vabatahtliku tegevuse arendamine Hiiumaal”. Koolitus sai teoks Ühendus Kodukant Hiiumaa MTÜ poolt kirjutatud ja KÜSKI-i poolt rahastatud samanimelisele projektile.\nOma osalusest palun teatada kodukanthiiumaa@gmail.com või 5688 1413\nTeadmiseks: Sõidukulu kompenseeritakse kütusetšeki esitamisel arvestusega 30 senti kilomeeter.


Itella Shipping |M2start.ee\nM2Start Magento Itella tarnemoodul ühildub Magento 2.1.x, 2.2.x ja 2.3.x versioonidega. Moodul lisab Itella SmartPost'i, SmartExpress'i, pakipunkti ja SmartKULLER'i teenuse tarnemeetodid e-poodi.\nMagento Itella tarnemoodul võimaldab e-poele lisada kohaletoimetamise viisidena Itella SmartPost'i, SmartExpress'i, pakipunkti ja SmartKULLER'i teenuse. Kõiki Itella teenuseid on võimalik moodulis üks haaval keelata/lubada. Selleks, et moodul korrektselt töötaks on vaja API-võtit.\nPakikaarte saab printida läbi sisuhalduse või saata need e-posti aadressile väljatrükiks. Pakikaartide suurust on võimalik seadistada (A5-A7). Moodul võimaldab lisada saadetise jälgimiskoodi e-maile, et klient saaks paki teekonda jälgida.\nKui veebipood pakub erinevate suurustega tooteid, saad hõlpsasti luua erinevaid paki suuruseid Itella tarnemooduliga. Paki suuruseid kasutatakse tarne maksumuse arvutamiseks.\nSmartPost ja SmartExpress pakiautomaadid\nItella SmartPost ja SmartExpress pakiautomaatides on erinevate suurustega kapid. M2Start mooduliga saad iga kapi suurusele määrata oma saatmiskulu. Lisaks saad seadistada, milliseid tooteid saab tellida pakiautomaati. Soovid pakkuda tasuta tarnet SmartPost’i või SmartExpress'iga tellimisel alates x summast? Moodulis saad hõlpsasti määrata tellimuse kogusumma, alates millest tasuta tarne rakendatakse.\nSeadista kaalupõhised saatmiskulud ja maksimum kaal, mida on võimalik saata pakipunkti meetodiga. Lisaks saad seadistada, milliseid tooteid saab tellida pakipunkti. Soovid pakkuda tasuta tarnet pakipunkti tellimisel alates x summast? Moodulis saad hõlpsasti määrata tellimuse kogusumma, alates millest tasuta tarne rakendatakse.\nSeadista kaalupõhised saatmiskulud ja maksimum kaal, mida on võimalik saata SmartKULLER’iga. Lisaks saad seadistada, milliseid tooteid saab tellida kulleriga. Soovid pakkuda tasuta tarnet SmartKULLER'iga tellimisel alates x summast? Moodulis saad hõlpsasti määrata tellimuse kogusumma, alates millest tasuta tarne rakendatakse.\nWhen one of shipping methods is already installed, then only method extension needs to be installed


Aga kus see kirjas on, et ma seda tegema pean?! - Sekretär\nAga kus see kirjas on, et ma seda tegema pean?!\n10. november 2008 09:26\n"Aga kus see kirjas on et ma seda pean tegema?" "Mina seda ülesannet täitma ei hakka!"\nEi sõbrad. Mul ei ole täna jonnituju. Tõin välja üsna tavapärased töötajate trotslikud väljaütlemised, mida kiputakse meile ninapeale viskama ikka ja jälle, eeskätt siis kui olukord töökohal pingelisem, uusi tööülesandeid palju - inimesi aina vähem või tegemist lihtsalt mõne kroonilise mässajaga meie meeskonnas.\nEriti praktiline on meie tänane kolumn personalitöötajatele ning neile sekretäridele ja juhiabidele, kes puutuvad kokku töötajatele tööülesannete edastamisega, käskkirjade tutvustamisega jms-ga.\nKujutate juba situatsiooni ette. Teil on ebamugav, töötaja on pahaendeliselt vaikne ja siis pääseb kogunenud vimm tammi tagant valla. Negatiivse võtate vastu loomulikult teie. Mitte juht, kes mugavalt palus teil ebameeldiva ülesande enda eest ära teha. Kuidas olukorda lahendada? Milline on sinu volituste ulatus ja kuidas peaksid käituma, et töö saaks tehtud ja keegi ei saaks hiljem sind süüdistada ebaadekvaatses olukorra lahendamises või edastamata informatsiooni pärast?!\nNagu me teame pole töösuhetes standardseid lahendusi, kuna töösuhete osapooled - inimesed on kõik unikaalsed ja nende käitumine erinev. Vaatamata sellele on olemas kindlad metoodikad, mida loomulikult toetab kogemus, kirjeldatud situatsioonides hästi hakkama saamiseks. Raudne reegel: "Jää rahulikuks!" Iga tagasiside on omal moel kasulik. Pea meeles, et ükskõik kui ebakorrektne ei ole töötaja väljendusviis, võib tal siiski olla õigus ning temale sinu poolt täitmiseks edastatud tööülesanne ei pruugigi kuuluda tema päevakavva. On toimunud eksitus. Töötajal puudub selle töö teostamiseks kompetents - teda pole instrueeritud või puudub pädevus - sisuliselt pole töötajal volitusi.\nTänases kolumnis pühendun siiski sellele teisele poolele...olukordadele, kus meile hakkab oma iseloomu näitama pahatahtlik töötaja ehk nn mässaja. Tema roll on olnud ja saab alati olema meeskonnasuhete mürgitamine, kaaslaste juhtkonna vastu üles ärritamine ning minimaalne panustamine ettevõtte või asutuse heaks, kus ta töötab. Selliseid mässajaid on praktiliselt igas keskmises ja suuremas töökohas. Tavapärane on ka asjaolu, et mida madalapalgalisem on töötajaskond seda enam kerkib taolisi intsidente esile.\nMis siis sellises olukorras ikkagi teha? Töötaja räuskab või põrnitseb, kuid üks on kindel...tema seda tööd tegema ei hakka...saadetagu keegi teine. "Minul seda ametijuhendis kirjas ei ole! Ei tee!"\nSoovitan sul käituda järgmiselt: Naerata. Ole endas kindel. Pea meeles, et ka paharetid töösuhetes ei ründa isiklikult sind (kuigi nad võivad isiklikuks minna) vaid sinu esindatavat töökorralduslikku võimu ja sinu juhtkonnale lähedal asetsevat positsiooni. ütle: "Väga hea Aivar, (Andrus, Merike vms) mul on tõsiselt hea meel, et sa selle probleemi üles tõstatasid. Mina ei ole tõepoolest sellega kursis, kas sa pead või ei pea seda ülesannet täitma."\nÄra unusta naeratada. Sest naeratamine lõdvestab ja rahustab sind ümbritsevaid inimesi...agressor tunneb end ka suhteliselt ebamugavalt ja rumalalt häält tõstes kui sina samal ajal temale naeratad ja säilitad oma normaalse hääletooni.\n"Ma usun, et see on väga hea, et selle ametijuhendi puuduse välja tõid...ole hea, näed ma annan sulle kohe valge paberi (võtate paberi) ja kirjuta juhataja nimele, et sa ei soovi seda ülesannet täita, kuna selle täitmise kohustust sinu ametijuhendis pole. Ma hoolitsen selle eest, et see kohe jõuaks juhataja juurde. Usun, et juhtkonnal on ka heameel, et sa sellele oled tähelepanu pööranud..."\nSee on praktikas korduvalt kasutust leidnud universaalne ja edukas käitumismall pahatahtlike töötajate ohjamisel. Sa oled olnud äärmiselt tubli. Esiteks, võid kindel olla, et see töötaja pani sind proovile...katsetas, kui kaugele sinuga on võimalik minna ning sellist reaktsiooni ta ei oodanud, ta ei olnud valmis. Sina oled olukorra edukalt lahendanud, kuna nähes, et pääsu pole läheb mässaja üheksal juhul kümnest seda tööd siiski tegema. Avaldust ei taheta kirjutada, sest reaalselt alust ju vaidlemisele ei olnud...(töötaja mõistab seda väga hästi). Lisaks võid kindel olla, et suuree tõenäosusega kõnealune töötaja enam sellist käitumist kasutama ei hakka. Ta teab, et see ei tööta. Vähemalt sinu juures mitte. Kui aga töötaja soovib siiski avaldust kirjutada...on see samuti väga hea...jällegi oled olukorra lahendanud...nüüd on see küsimus sinu haldusalast väljas ning sellega on kohustatud tegelema juhataja. Sa oled oma käitumisega nii ennast osavalt kehtestanud kui ka näidanud üles huvi ja muret töötaja käekäigu vastu. Mis saaks olla parem?!\n"¢\tOle rahulik"¢\tNaerata, see rahustab"¢\tKontrolli oma hääletooni\n"¢\tKasuta loovaid lahendusi\n"¢\tVastavalt EV Töölepinguseaduse ?§ 48 lg 1 p 4 on pooled töösuhetes kohustatud olema üksteise suhtes viisakad"¢\tVastavalt EV Töölepinguseaduse ?§ 50 p 1 on töötaja kohustatud tegema kokkulepitud tööd ning täitma ilma erikorralduseta ülesandeid, mis tulenevad töö iseloomust või töö üldisest käigust\n"¢\tVastavalt EV Töölepinguseaduse ?§ 50 p 3 on töötaja kohustatud õigeagselt ja täpselt täitma tööandja seaduslikke korraldusi (kusjuures pole öeldud, et tegemist peab olema kirjalike korraldustega, mistõttu on üldlevinud põhimõte töösuhetes, et täitmisele kuuluvad nii kirjalikud kui suulised tööandja korraldused).\nSeletuskiri Oü pakub meeskonna juhtimise, -motiveerimise ja -distsiplineerimise koolitusi hinnates eelnevalt Teie organisatsiooni eripära ja vajadusi: www.seletuskiri.ee; marko@seletuskiri.ee


Astromaania: Linnutee ja Andromeeda kokkupõrge\nLinnutee ja Andromeeda kokkupõrge\nAstronoomid on juba mõnda aega teadnud, et Linnutee ja Andromeeda galaktikad on üksteisega kokkupõrkekursil. Senini on arvatud, et suur ühinemine peaks aset leidma 3,9 miljardi aasta pärast. Nüüd, kus läbi on töötatud järjekordne andmekogum kosmoseobservatoorium Gaialt, mille jätkuvaks ülesandeks on kaardistada ülima täpsusega tähtede kaugused, liikumissuunad ja kiirused (ka lähimates galaktikates), on esialgne hinnang muutunud. Tuleb välja, et kaks hiidgalaktikat kohtuvad alles 4,5 miljardi aasta pärast. Viuh, vedas.\nKokkupõrge on galaktikate puhul veidi liialdatud termin. Kuna galakikas asuvate tähtede vahelised kaugused on meeletud, on ka ülimalt ebatõenäoline, et need omavahel põrkuksid. Rääkimata siis planeetidest. Pigem võib seda sündmust ette kujutada rahumeelse ühinemisena, kuigi ilmselt käivitavad mastaapsed gravitatsioonijõud mõlemas galaktikas aktiivse tähetekke ning nende hiiglaslike tuumade keskel asuvad mustad augud ühinevad. Lisaks peaks juba paari miljardi aasta pärast nii meie kui ka Andromeeda galaktika võimalikele elanikele avanema hingematvalt võimas vaade.\nSiin diagramm kolme suure kohaliku hiidgalaktika trajektooridest ruumis. Lisaks Linnuteele (Milky Way) ja Andromeedale on arvutatud ka kolmanda, Kolmnurga (M33) galaktika teekond miljardite aastate jooksul. Ringid tähistavad hetkeseisu.\nkell juuli 06, 2019\nSildid: Andromeeda, Galaktikate kokkupõrge, Linnutee\nCassini-Hyugens sondi möödalend Jupiterist\nPäikesesüsteemi mõõtkavad piltides\nMöödus 50 aastat inimesest Kuul\nTõrva Tule Päevade teleskoobivaatlus\nApollo 11 start pool sajandit tagasi\nUSA ja Nõukogude Liidu esimene sond Kuul


Polümeeride tehnoloogia õppetool - Tehnikaülikooli struktuuriüksus\n2. Tselluloosi keemiline modifitseerimine elektroketruse rakendusteks. Chemical modification of cellulose for electrospinning applications Ferrer, Elena Martin12.06.2014 magistritööd\n3. Elektroketruse parameetriline analüüs nanokiudude tootmiseks. Parametrical analysis of electrospinning for nanofiber production Jürjo, Silvester16.06.2015 bakalaureusetööd\n4. Ioonvedeliku kasutamine kahekihilise kiu valmistamisel koaksiaalse elektroketruse meetodil. Ionic liquid assisted coaxial electrospinning of core-sheath fibers Kirikal, Kaia-Kristiina16.06.2015 bakalaureusetööd\n5. Ühekomponentsete polüuretaanvahtude tootmiseks kasutatavate polüoolide analüüs infrapunaspektroskoopia meetodil. IR spectroscopy as a method for analysing polyols used in one component polyurethane foams Kriisa, Frieda13.06.2014 bakalaureusetööd\n6. Taaskasutatus materjalid 3D printimisel. Recycled materials in 3D printing Kruuse, Kadi16.06.2015 bakalaureusetööd\n7. Elektrokedratud polüstüreeni mattide ristsidumine. Crosslinking of electrospun polystyrene mats Kuningas, Heili12.06.2014 magistritööd\n8. Põlevkivituhk taaskasutatava kile täiteainena. Oil shale ash as filler in recycled LDPE film Köster, Annika13.06.2014 bakalaureusetööd\n9. Ioonvedelikkude mõju elektrokedratud polüakrüülnitriili membraanide elektrijuhtivusele. The influence of ionic liquids on the conductivity of electrospun polyacrylonitrile membranes Küppar, Kadi-Anne16.06.2015 bakalaureusetööd\n10. Elektrijuhtivate mattide tootmine polüakrüülnitriili (PAN) lahusest elektroketruse meetodiga. Producing of Polyacrylonitrile (PAN) Conductive Mats by Electrospinning Kütt, Kertu13.06.2014 bakalaureusetööd\n11. Süsinikallotroopidega polümeeri lahuste koaksiaalne elektroketrus. Coaxial electrospinning of carbon black based polymer solutions Malmberg, Siret16.06.2015 bakalaureusetööd\n12. Mõningate orgaaniliste ja anorgaaniliste täiteainete mõju LDPE füüsikalistele omadustele. Effect of some organic and inorganic fillers on physical properties of LDPE composites Nayaka,Vinay Kumar Chikka Mahadeva08.06.2017 magistritööd\n13. Juhtivate polümeeride ja grafeenoksüüdi baasil saadud komposiitide termokroomsed omadused ja nende kasutamine. Conductive polymers, and grapheneoxyde based thermochromic properties of the composites and their use Ogloblin, Andrei13.06.2014 bakalaureusetööd\n14. Süsiniknanotorude ja ioonvedeliku mõju elektrokedratavate lahuste ja saadud membraanide omadustele. The impact of carbon nanotubes and ionic liquid on the properties of electrospinning solutions and obtained membranes Rikko, Merit10.06.2015 magistritööd\n15. Kulla nanoosakeste korrapärane organiseerimine polüstüreen-polümetüülmetakrülaatkopolümeeril. Effect of electrospinning conditions on morphology of PVDFfibers Strandberg, Karl Arthur13.06.2014 bakalaureusetööd\n16. Sonokeemilise eeltöötluse effekt süsiniknanotorude dispersiooni omadustele nailon 66-s. The effect of sonochemical pre-treatment on dispersion quality of carbon nanotube in nylon 66 Swamygowda, Yashwanth21.01.2016 magistritööd\n17. Polüvinüülideenfluoriidi morfoloogiat mõjutavad elektroketruse tingimused. Effect of electrospinning conditions on morphology of PVDF fibers Tamberg, Karl-Gustav13.06.2014 bakalaureusetööd\n18. Polümeersete päikeseelementide perspektiivid. Perspectives for Polymer Solar Cells Tran, Jakob-Anhtu16.06.2015 bakalaureusetööd\n19. Pooriavajate ja nende kontsentratsioonide mõju ühekomponentse polüuretaanvahu omadustele. The impact of cell openers and their concentrations on the properties of one component polyurethane foam Vitkovski, Nadežda12.06.2014 magistritööd\n20. Orgaanilised värvid ja nende omaduste määramine. Organic colors and determining their properties Õunpuu, Marek16.06.2015 bakalaureusetööd